"AYNHA Hüquq Jurnalı" (IV Sayı) Nizamnamə kapitalının məqsədləri və qanunvericilikdə bu barədə boşluqlar - AYNHA\n— "AYNHA Hüquq Jurnalı" (IV Sayı) Nizamnamə kapitalının məqsədləri və qanunvericilikdə bu barədə boşluqlar\nMüəllif: Aydan Məmmədli, Tərlan Məmmədli\nNizamnamə kapitalının məqsədləri və qanunvericilikdə bu barədə boşluqlar\nSon dövrlərdə iqtisadiyyatın inkişafı ilə əlaqədar olaraq çox sayda yeni şirkətlər meydana gəlir və gəlməkdədir. Şirkətin yaradılması yolunda onun təsisçilərinin qarşısında duran əsas vəzifələrdən biri də nizamnamə kapitalının formalaşdırılmasıdır. Bəs nizamnamə kapitalının şirkətin digər fiziki və hüquqi şəxslərlə münasibətlərində və onun fəaliyyətinin digər sferalarında nə kimi rolu vardır? Məqalədə əsas etibarilə məhz nizamnamə kapitalının mahiyyəti, onun hüquqi şəxsin fəaliyyətindəki rolu, Azərbaycanda nizamnamə kapitalının əhəmiyyəti, bu barədə qanunvericilikdə mövcud olan boşluqlar , nizamnamə kapitalının digər dövlətlərin qanunvericiliyində ifadəsi araşdırılmışdır.\nNizamnamə kapitalının əhəmiyyəti və məqsədi....................................................................1\nNizamnamə kapitalı ilə bağlı AR Mülki Məcəlləsində mövcud boşluqlar............................3\nMüasir dövrdə intensiv surətdə inkişaf etməkdə olan iqtisadiyyatın ən vacib elementlərindən biri də hüquqi şəxslərdir. Onlar ictimai, siyasi, iqtisadi həyatın müxtəlif sahələrində yaranır, inkişaf edirlər. Hüquqi şəxsin yaradılması üçün müəyyən tələblər mövcuddur ki, onlar iqtisadi sabitliyin, azad rəqabətin, iqtisadi münasibətlər zamanı ədalətliliyin qorunması və s. vacib şərtlərin təmin olunmasına yönəlmişdir. Bu tələblərdən biri də hüquqi şəxsin maliyyə sabitliyinin göstəricisi rolunu oynayan nizamnamə kapitalının formalaşmasıdır. Bəs qanunvericiliyimizdə nəzərdə tutulan normaları əsas götürərək nizamnamə kapitalını həqiqətən “iqtisadi sabitlik göstəricisi” adlandıra bilərikmi? Qanunvericiliyimiz nizamnamə kapitalının öz məqsədinə xidmət etməsini təmin edən müddəaları əks etdirirmi?\nMəqaləmizdə AR qanunvericiliyinin bu sahədə nəzərdə tutduğu müddəaların onun məqsədlərinə nail olmaqda nə dərəcədə effektli olmasını digər dövlətlərin qanunvericiliyi və beynəlxalq normalarla müqayisədə təhlil edəcəyik.\nI. Nizamnamə kapitalının əhəmiyyəti və məqsədi\nHüquqi şəxsin dövlət qeydiyyatına alınması üçün müvafiq icra hakimiyyəti orqanına ərizə ilə müraciət edilməlidir.  Təbii ki, məsələ ərizə ilə yekunlaşmır. Bu ərizəyə hüquqi şəxsin yaradılmasına imkan verən və fəaliyyəti üçün lazım olan mühüm atributlar (təsis sənədləri, dövlət rüsumunun ödənilməsini təsdiq edən sənəd və s.) əlavə olunmalıdır. Bunlardan biri də nizamnamə kapitalının ödənilməsini təsdiq edən sənəddir. Bundan belə nəticəyə gəlirik ki, hüquqi şəxsin əsas elementlərindən biri də onun nizamnamə kapitalıdır. Bəs nizamnamə kapitalını şirkətin “həyatının” vacib hissəsi edən xüsusiyyətləri nələrdir?\nAlman hüquqşünası və siyasi xadimi Alois von Brinz “məqsədli əmlak nəzəriyyəsi”-ni irəli sürmüşdür. Bu nəzəriyyəyə əsasən, hüquqi şəxs müxtəlif şəxslərin əmlaklarından təşkil olunaraq konkret vəzifəyə xidmət edir.  Yəni hüquqi şəxsi müəyyən bir məqsədlə yaradan şəxslər bu məqsədlərə cavab vermək üçün öz aktivlərini birləşdirirlər və bununla da yaratdıqları qurumun kapitalı formalaşır.\nCansız bir müqəvva təsəvvür edək. Doğrudur, quşların ondan qorxub tarlaya yaxın durmaması bir növ onun mövcudluğunu göstərir, lakin yaxınlaşdıqda onun əslində heç bir qorxusu olmadığı aşkar olunur. Bu səbəbdən onu heç bir canlı kateqoriyasına aid edə bilmirik. Eləcə də kapitalı olmayan bir hüquqi şəxsi hər hansı bir iqtisadi münasibətin subyekti kateqoriyasına aid etmək qəliz məsələdir. Bəli, o, formal olaraq mövcuddur, öz təsisçiləri, hətta öz kreativ adı, fəaliyyət göstərdiyi dəbdəbəli ofisi ola bilər. Lakin iqtisadi münasibət qurmaq istəyən bir şəxsi hüquqi şəxsin bu və digər faktorları əksər hallarda maraqlandırmır. Tərəf üçün əsas məqam odur ki, bu şirkətə müqavilə bağlayacaq qədər və hər hansı sferada ona müəyyən işi “tapşıracaq” qədər “güvənmək” olarmı? Yəni hüquqi şəxs bu münasibətlərin məqsədinə nail olacaq gücdədirmi? Onun maliyyə vəziyyəti buna imkan verəcəkmi? Bu kimi məsələləri nəzərə alaraq bildirə bilərik ki, kreditor üçün əsas məsələ hüquqi şəxsin maddi vəziyyətidir. Belə ki, nizamnamə kapitalı hüquqi şəxsin gələcəyi barədə bir növ “vəd verir”.\nİndi isə AR Mülki Məcəlləsinə əsaslanaraq nizamnamə kapitalının mahiyyətini və formalaşdırılması məqsədinə nəzər salaq.\nNizamnamə kapitalının formalaşdırılması, birbaşa olaraq hüquqi şəxsin kreditorlarının mənafeyinin qorunmasına yönəlik bir addımdır. Belə ki, AR Mülki Məcəlləsində göstərilir ki, cəmiyyətin nizamnamə kapitalı onun kreditorlarının mənafelərinə təminat verən əmlakının minimum miqdarını müəyyənləşdirir.  Gördüyümüz kimi, yuxarıda qeyd etdiyimiz fikir öz təsbitini bizim qanunvericilikdə də tapmışdır. Qeyd olunan müddəa həmçinin digər ölkələrin qanunvericiliyində də təsbit olunmuşdur. Almaniyanın kommersiya qanunvericiliyinə əsasən, “Gezeichnetes Kapital”( qeydə alınmış kapital) elə bir kapitaldır ki, bununla təsisçilərin kreditor qarşısında hüquqi şəxsin öhdəlikləri üçün məsuliyyəti məhdudlaşdırılır. Rusiya qanunvericiliyində isə nizamnamə kapitalının anlayışı bu cür verilmişdir : “Nizamnamə kapitalı hüquqi şəxsin əmlakının təsisçilərin nominal paylarından təşkil olunmuş və kreditorların maraqlarının qarantı kimi çıxış edən bir minimal ölçüsüdür.”\nNizamnamə kapitalı hüquqi şəxsin qeydiyyata alınanadək, və ya qeydiyyatdan 3 aydan gec olmayaraq müddətə ödənilməlidir.  Bu, şirkətin effektiv fəaliyyət göstərə bilməsinə şərait yaradaraq, istər özünün, istərsə də onun fəaliyyətinin ilk vaxtlarından münasibətlər qurduğu kreditorların mənafeyinə xidmət edən bir müddəadır.\nMəhdud məsuliyyətli cəmiyyət iştirakçısının cəmiyyətinin nizamnamə kapitalına maya qoymaq vəzifəsindən azad edilməsinə, o cümlədən cəmiyyətə qarşı tələblərin əvəzləşdirilməsi yolu ilə azad edilməsinə yol verilmir. Bu norma hüquqi şəxsin fəaliyyəti üçün nizamnamə kapitalının əvəzolunmazlığını əks etdirir. Belə ki, şirkət qurmaq razılığına gələn tərəflərdən hər biri hüquqi şəxsin nizamnamə kapitalına müəyyən maya yatırmalıdır.\nİndi isə şirkətin ilkin kapitalı hesab olunan nizamnamə kapitalının əhəmiyyətini əks etdirən bu müddəaların nə dərəcədə reallıqla üst-üstə düşməsi və qanunvericiliyin digər normaları ilə uyğunluq təşkil etməsinə nəzər salaq.\n Hüquqi şəxslərin dövlər qeydiyyatı və reyestri haqqında AR qanunu, maddə 5.1\n Brokqauz və Efronun ensiklopedik lüğəti, Alois Brinz\nAR Mülki Məcəlləsi, maddə 90.1\n1 ст. 14 ФЗ № 14-ФЗ "Об ООО"\n AR Mülki Məcəlləsi, maddə 90.2\n AR Mülki Məcəlləsi, 90.3\nII. Nizamnamə kapitalı ilə bağlı AR qanunvericiliyində mövcud boşluqlar\nMinimum məbləğ müəyyənləşdirilməmişdir.\nDoğrudur, Mülki Məcəllədə nizamnamə kapitalının mahiyyəti və məqsədləri aydın təsbit olunub. Lakin bir sıra mövcud müddəalar hələ də mübahisə predmeti olmaqda davam edir. Məcəllədə göstərilir ki, nizamnamə kapitalının miqdarı onun kreditorlarının mənafelərinə təminat verən məbləğdən az ola bilməz. Bu norma nizamnamə kapitalının məqaləmizin I bölməsində nəzərdə tutduğumuz vəzifəsini özündə əks etdirir. Lakin bu normanın nə dərəcədə “təyinatı üzrə” xidmət etməsi şübhə doğurur. Belə ki, MM-in digər bir normasına əsasən, nizamnamə kapitalı müvafiq icra hakimiyyəti orqanı tərəfindən müəyyənləşdirilmiş miqdardan az ola bilməz.  İlk baxışda burada hər hansı bir ziddiyyət görünmür. Lakin nəzərə almaq lazımdır ki, bu normanın qüvvəyə minməsindən illər keçsə də, müvafiq icra hakimiyyəti orqanı hüquqi şəxsin nizamnamə kapitalı üçün minimal məbləğ müəyyənləşdirməmişdir. Bu o deməkdir ki, hazırda istənilən məbləğlə şirkət yaratmaq mümkündür. Bu səbəbdən nizamnamə kapitalını 1 manat belə müəyyənləşdirmək olar.Lakin AR praktikasında qanunvericiliklə nəzərdə tutulmasa da, hüquqi şəxsin qeydiyyata alınması üçün minimum 10 manat nizamnamə kapitalı tələb olunur. Yəni reallıqda, təsisçilər minimum 10 manat nizamnamə kapitalı formalaşdırmalıdır ki, onlar şirkətlərini qeydiyyata ala bilsinlər. Bəs real iqtisadi vəziyyətdə 10 manat nə dərəcə kreditorların mənafeyinə təminat verə bilər? Şübhəsiz ki, bu şəraitdə hər hansı maddi təminat absurddur.\nSabit olmayıb, daim dövriyyədədir.\nDaha bir ziddiyyətli məqam ondan ibarətdir ki, nizamnamə kapitalının kreditorların mənafeyinə təminat verməsi nəzərdə tutulsa da, o daim dövriyyədədir. Ondan hüquqi şəxsin digər ehtiyaclarının qarşılanması üçün istifadə olunur və bu istifadə qanunla qadağan deyil. Təsəvvür edək ki, A və B şəxsləri 50/50-yə bir şirkət yaradırlar. Və hərəsi 5000 manat qoymaqla 10000 manatlıq bir nizamnamə kapitalı yaradırlar. Daha sonradan bu məbləğ şirkətin müxtəlif «ehtiyaclarına», məsələn icarə haqqı, işçilərin əmək haqqı, təmir və s.istiqamətlərə xərclənir. Və sonra vəziyyət elə gətirir ki, şirkətin kreditorlar qarşısında da borcu yaranır, büdcə isə sıfırdır. Bu halda kreditor tələbinin təminatından söhbət açsaq, nizamnamə kapitalı məfhumunun bu problemin həllində «aciz qaldığını» görərik. «Kreditor tələblərinin təminati» ifadəsi iddialı səslənir, lakin bu iddianın arxasında, təəssüf ki, bir boşluq dayanır.\nHəmçinin qeyd olunur ki, əgər ikinci və ya hər bir növbəti maliyyə ili başa çatarkən məhdud məsuliyyətli cəmiyyətin xalis aktivlərinin dəyəri nizamnamə kapitalından az olarsa, cəmiyyət öz nizamnamə kapitalının azaldığını elan etməyə və müəyyənləşdirilmiş qaydada qeydə aldırmağa borcludur. Əgər cəmiyyətin göstərilən aktivlərinin dəyəri nizamnamə kapitalının minimum miqdarından az olarsa, cəmiyyət ləğv edilməlidir. Buradan da belə anlaşılır ki, nizamnamə kapitalı sabit məbləğ deyildir.O xalis aktivlərin tamamını və ya bir qismini təşkil edir. Bəs daim iqtisadi dövriyyədə olan nizamnamə kapitalının məbləği nə dərəcədə kreditorlara təminat verə bilər? Nəzərə alaq ki, bu məbləğ sabit deyil və istənilən vaxt iqtisadi proseslərdə əldən çıxa və ya əsaslı dərəcədə azala bilər. Bu zaman nizamnamə kapitalında göstərilən bu məbləğə inam bəsləyərək hüquqi şəxslə razılığa gəlmiş şəxsin mənafelərini kim və ya nə qarşılayacaq? Bu maddəni də nəzərdən keçirdikdə görünür ki, nizamnamə kapitalının qanunvericiliyimizdəki ifadəsi qarşıya qoyulan tələbə cavab vermir və günümüzün iqtisadiyyatıyla uzlaşmır.\nKapital azaldılarsa, kreditor dərhal öhdəliyin vaxtından əvvəl icrasını tələb etməyə haqlıdır.\nMəhdud məsuliyyətli cəmiyyətin nizamnamə kapitalının azaldılması bütün iştirakçıların mayalarının nominal dəyərinin azaldılması yolu ilə həyata keçirilə bilər. Nizamnamə kapitalının azaldılması haqqında ümumi yığıncağın qərarı qəbul edildikdən sonra nizamnamədə və ya cəmiyyətin ümumi yığıncağının qərarında müəyyən edilmiş müddətdə cəmiyyət özünün bütün kreditorlarına bu barədə yazılı məlumat göndərməlidir. Məlumat alındığı gündən bir ay müddətində cəmiyyətin kreditorlarının cəmiyyətin müvafiq öhdəliklərinin vaxtından əvvəl yerinə yetirilməsini və ya xitamını, vurulan zərərin əvəzinin ödənilməsini tələb etmək hüququ vardır. Bu müddəalarda da problemli məsələ mövcuddur. Təqdirə layiq haldır ki, burada məbləğin azaldıldığı halda kreditorlara dərhal məlumat verilməsi qeyd olunmuşdur. Təbii ki, bu, nizamnamə kapitalının məqsədlərinə xitab edir. Lakin nizamnamə kapitalının azalmasına hansısa limit qoyulmaması və kreditorun bu hüququnun məhdudlaşdırılmaması təcrübədə kifayət qədər anlaşılmazlıq yarada bilər. Əgər nizamnamə kapitalında əsaslı dəyişiklik olmamışsa bu,kreditora borcunu vaxtından əvvəl tələb etməyə əsas verirmi? Məsələn nizamnamə kapitali 1 milyard 300 min manat olar B adlı bankın nizamnamə kapitalı 1 milyard manata endirilmişdirsə bu kreditora öhdəliyə vaxtından əvvəl xitam verməyə əsas verirmi?. Əgər hüquqi şəxsin nizamnamə kapitalının azaldılması onun öhdəliklərini zamanında və tam olaraq yerinə yetirməsinə maneə olmursa, hazırkı iqtisadi vəziyyətdə kreditorun yuxarıda qeyd olunmuş hüququndan istifadə etməsi məqsədəuyğun deyil. Bu, bazarın məhdudlaşdırılmasına və azad sahibkarlığa maneə olur.\nƏksər normalarımızın üst-üstə düşdüyü Rusiya qanunvericiliyinə nəzər salsaq görərik ki, burada nizamnamə kapitalının minimum məbləği barədə məsələ hüquqi baxımdan tənzimlənmişdir. Rusiya Mülki Məcəlləsinə əsasən, cəmiyyətin nizanmanə kapitalının minimum məbləği 10000 rubldan az ola bilməz. Bu müddəa ümumi bir normadır. Hüquqi şəxsin növlərindən asılı olaraq bu məbləğ dəyişir. Bu, Rusiya qanunvericiliyinin nizamnamə kapitalına münasibətdə həyata keçirdiyi ən məqsədəuyğun tədbirlərdən biridir. Belə ki, şirkətin quruluşundan, məqsədlərindən və istehsal etdiyi məhsuldan asılı olaraq, onun nizamnamə kapitalının minimum miqdarı indeksləşdirilir. Məsələn, MMC, QSC üçün bu məbləğ 10000, ASC üçün 100000 rubl, yenidən qurulmuş bank üçün 1milyard rubl, alkoqol içkilərin ticarəti ilə məşğul olan şirkət üçün 1 000 000 rubl olmalıdır. Bu cür diferensiasiya kreditorlar üçün də daha ədalətli normadır. Belə ki, nizamnamə kapitalının minimum məbləğinin sadəcə kor-təbii olaraq deyil, konkret şəraitlə və vəziyyətlə əsaslandırılması, istər şirkətin təsisçilərinin, istərsə də iqtisadi münasibətlər zamanı daha ədalətli təminata malik olan kreditorların vəziyyətini rahatlaşdırır.\nAlmaniyada Səhmdar Cəmiyyətinin nizamnamə kapitalının nominal dəyəri 50min avrodan az ola bilməz. Qeydiyyat zamanı isə bu məbləğin ən azı 25%-i köçürülmüş olmalıdır. Gördüyümüz kimi, bu məbləğ iqtisadi cəhətdən güclü təməlli bir şirkətin qurulması üçün kifayət edir. İqtisadiyyatın inkişafı üçün dövlət qanunvericiliyində konkret olaraq minimal büdcəni və yaradıldığı anda lazım olan minimal məbləği göstərmişdir.\n AR Mülki Məcəlləsi, maddə 103.2\n AR Mülki Məcəlləsi, maddə 90.4\n AR Mülki Məcəlləsi, maddə 105.2\n Aktiengesetz, P.7 (Səhmdar cəmiyyətləri qanunu, maddə 7)\nAzərbaycan Respublikasi MM-ni və xarici praktikanı nəzərdən keçirdikdən sonra yaranmış bu kolliziyaları aradan qaldırmaq üçün müəyyən optimal variantlar yaranır. Bunları nəzərdən keçirək.\n1.İlk növbədə qanunvericiliyin özündə müəyyən dəyişikliklər edilməklə onun dəqiqləşdirilməsinə çalışılmalıdır.Bunun üçün birinci olaraq müvafiq icra hakimiyyəti nizamnamə kapitalı üçün müəyyənləşdirilmiş minimum məbləği dəqiqləşdirməlidir. Bu nizamnamə kapitalının qanunvericiliklə qarşısına qoyulmuş kreditorların mənafeyinə xidmət etməyə müəyyən mənada kömək edəcək.Həmçinin, nizamnamə kapitalının minimum miqdarı müəyyənləşdirməklə dövlət hüquqi şəxsin iqtisadi davamlılığını və bazarda rəqabətə dözümlülüyünü müəyyən etmiş olacaq.Belə ki, nizamnamə kapitalı 10 manat təşkil edən və yeni yaranmış hüquqi şəxsə bazarda inam olmayacaqdır.Halbuki,nizamnamə kapitalı 10000 manat təşkil edən yeni yaranmış hüquqi şəxsi və onun fəaliyyət göstərdi iqtisadi sahəni nəzərdən keçirdikdə biz görərik ki, həqiqətən əlində müəyyən sərmayə olan bu hüquqi şəxs bazarda fəalliyyət göstərə bilər və müəyyən mənada davamlı olacaqdır. Real iqtisadi vəziyyətə əsasən minimum nizamnamə kapitalını müəyyənləşdirməklə biz həmçinin ardı-arası kəsilməyən yeni və iqtisadi mühitə davamsız olan şirkətlərin qarşısını almış olacayıq.Bu təmərküzləşmə kimi başa düşülməməlidir. Əksinə, bu bazarda rəqabətə təkan verəcəkdir. 10 manatlıq büdcəylə və ya kreditorların mənafeyinə xidmət edən 10 manatlıq nizamnamə kapitalıyla nə dərəcədə bazarda sağlam rəqabət aparılacağı şübhə altındadır. Məqsədə müvafiq olar ki, qanunvericilik tələbinə əsasən müvafiq icra orqanı ilk növbədə real vəziyyəti nəzərə alaraqdan minimum nizamnamə kapitalını müəyyənləşdirsin və onu məqsədlərinə nail olmağa qadir vəziyyətə gətirsin\n2.Nizamnamə kapitalının mahiyyəti və qanunvericilikdə verilən anlayışda dəyişikliklər edilməsi məqsədəuyğundur. Belə ki, daim dövriyyədə olan nizamnamə kapitalının kreditorların mənafeyinə və marağına xitab etməsi kifayət qədər sual doğuran məsələdir. Hüquqi şəxsin nizamnamə kapitalının istifadəsinə, onun şirkətin ehtiyacları üçün, və ya iqtisadi münasibətlər zamanı xərclənməsinə nəzarət gücləndirilməlidir. Şirkətin xərclənməyən, sabit və yalnız kreditorlarının mənafeyinə təminat verən bir məbləği olmalıdır ki, onunla müqavilə bağlayan şəxslərin qarantı qismində çıxış etsin. Qeyd edək ki, Almaniya MM-nə və praktikasına nəzər saldıqda biz görərik ki, qoyulmuş nizamnamə kapitalı birbaşa olaraq kreditorların mənafeyinə xidmət edən pul vasitəsi kimi başa düşülmür. O, real iqtisadi göstəricilərə əsaslanmış minimum nizamnamə kapitalını özündə əks etdirdiyi üçün həm dövlət həm də onunla qarşılıqlı iqtisadi əlaqələrə başlamaqa hazırlanan şirkət üçün etimad rolunu oynayır. Belə ki, yaranmış öhdəliklərin icrası zamanı ödəniləcək olan pul birbaşa olaraq nizamnamə kapitalından çıxılmır, hüquqi şəxsin öz dövriyyədəki vəsaiti hesabına ödənilir. Yəni nizamnamə kapitalı sadəcə qarşılıqlı iqtisadi əlaqələrə girməyə hazırlanan hüquqi şəxs üçün ilk məqamda müəyyən inam yaranması üçün etimad edilən məbləğ və ya görüntüdür.\n3. Nizamnamə kapitalının təsisçilərin mayalarının nominal dəyərinin azaldılması yolu ilə azalması halında kreditorun vaxtından əvvəl borcunu tələb etmək hüququnun qeyri-məhdud şəkildə tətbiq olunması məqsədəuyğun deyil. Bu, şirkəti lüzumsuz maddi çətinliyə salar. Düşünürük ki, kreditorlara təminat verən sabit məbləğ formalaşarsa, nəzərdə tutduğumuz bu problem də həll olunar. «Toxunulmaz» bir kapital kreditora «narahat olmamağa» əsas verərək, eyni zamanda həm onun maddi mənafeyinin təminatı qismində çıxış edər.


Avropada mühacirətdə olan Vidadi İsgəndərli təhqir kampaniyasında əsas hədəflərdən biri olaraq BAXCP sədri Qüdrət Həsənquliyevi seçib. İddialarına görə, guya, Qüdrət bəy onu hansısa kampaniya aparmaq üçün maliyyələşdirirmiş.\nİrəli sürülən iddialara BAXCP sədrinin müavini Niyaməddin Orduxanlı bu gecə paylaşdığı statusunda aydınlıq gətirib. Niyaməddin bəyin yazdığına görə, Qüdrət Həsənquliyev həqiqətən də Vidadi İsgəndərli həbsdə yatarkən, onun ailəsinə maddi yardımlar edib. Amma bu addımı hansısa bəd niyyətlə deyil, insanlıq xətrinə atıb.\n“Vidadi özü etiraf edir ki, həbsdə olanda Qüdrət bəy ona həbsxanaya pul göndərirmiş. Allah da bilir ki, Qüdrət bəy pulu onun ailəsinə verirdi. Vidadinin heç yerdə işləməyən xanımı iki qız uşağı ilə köməksiz qalmışdı”-yazan Niyaməddin Orduxanlının sözlərinə görə, hətta İsgəndərlinin mərhum qardaşı Qalib son nəfəsində bu xeyirxahlığı üçün Qüdrət bəyə ölənə qədər borclu olmağı Vidadiyə vəziyyət edib:\n“Qüdrət bəyin qapısının ağzında boynunu burub dayanmışdın, onun qəbulunda başqa adam var idi. Salamlaşdıq, dedin ki, ölüncə Qüdrət bəyə borcluyam. Qalibə dedim ki, qızlarının ikisini də Qüdrət bəy işə düzəltdi, O da dedi ki, Vidadi sən ölüncə Qüdrət bəyə borclu olmalısan. Bundan sonra əllərini göyə qaldırıb “ilahi, çox şükür!” deyib, əbədi gözlərini yumdu”.\nNiyaməddin Orduxanlı iddia edir ki, Qüdrət Həsənquliyevin İsgəndərovlar ailəsinə xeyirxahlığı bununla da bitmir. Vidadi İsgəndərlinin böyük qardaşı İsfəndiyar və oğlu uzun illər BAXCP-nin aparıcı adamlarından olub, onların bir çox qohumunu işə şəxsən Qüdrət bəy düzəldib:\n“Qüdrət bəy əqidəsini satmışdısa, ata əvəzi dediyin İsfəndiyar bəy uzun müddət necə BAXCP İdarə Heyətinin üzvü olub. Onun oğlu Orxan uzun müddət Qüdrət bəyin köməkçisi olub. Onda belə çıxır ki, Qüdrət bəyə dediklərini böyük qardaşına da deyirsən. Bundan başqa necə …-sən ki, bu gün haqqında min söz dediyin Qüdrət bəydən xahiş edib, bacın qızını onun yanında işə düzəltmişdin. Qardaşın və bacın oğlunu kim işə düzəltmişdi?! Başqa qardaşının qızını kim işə düzəltmişdi və təhsil haqqını kim verirdi? - Əlbəttə, Qüdrət bəy”.\nVidadi İsgəndərlinin həbsdən çıxdıqdan sonra Qüdrət bəyə asi kəsildiyini vurğulayan Niyaməddin Orduxanlı bunu səbəbini Rusiya kəşfiyyat orqanlarıyla əməkdaşlıqda görür.\nStatusunun sonunda Vidadi İsgəndərlinin həbsxanadan Qüdrətə bəyə göndərdiyi məktubu paylaşan BAXCP sədr müavini vurğulayıb:\n“Qüdrət bəydən soruşdum ki, Vidadi niyə bu cür … edir? O zaman mənə onun türmədən göndərdiyi məktubları göstərib, nələr yazdığını göstərdi. Onun Qüdrət bəyə yazdığı məktubların şəklini çəkmişdim, siz də baxın!”


İtalyan tələbə Umud Rəhimoğludan yazdı: "Onun gözlərindəki böyük duyğu münaqişəni bizə izah edirdi"\n03/09/2019 [13:04] - Reportaj - ( 26494 dəfə baxılıb)\nİyul ayında bir neçə əcnəbi tələbə AIESEC beynəlxalq təşkilatının dəstəklədiyi könüllülər proqramı çərçivəsində Azərbaycana səfər edib. 6 həftə ərzində onlar gender bərabərliyi və ekosistemin qorunması problemlərini əhatə edən 2 sosial layihədə iştirak ediblər. Bəzi ictimai iclaslar Beynəlxalq Avrasiya Mətbuat Fondu (BAMF) və AIESEC tərəfindən birlikdə təşkil edilib və Fondun ofisində keçirilib.\nProqram çərçivəsində BAMF 9 ölkədən (İtaliya, Portuqaliya, Serbiya, Ukrayna, Türkiyə, Rusiya, Avstriya, Litva və Almaniya) 16 əcnəbi tələbənin Azərbaycanın müharibə şəraitində olan Tərtər bölgəsinə səfərini təşkil edib.\nİtaliyadan olan Veronika Forte Ermənistan-Azərbaycan, Dağlıq Qarabağ münaqişəsi və dağıdılan Şıxarx və Həsənqaya kəndlərindəki erməni vandalizmi həqiqətləri ilə məlumatlandırılan tələbələrdən biri idi. Xarici tələbələr, Həsənqayada ucaldılan "Marağa-150" abidəsini də ziyarət ediblər.\nModerator.az "Eurasia Diary"-yə istinadən Veronica Fortenin Azərbaycanla bağlı təssüratlarını ifadə etdiyi yazını təqdim edir:\n"Altı həftə əvvəl özümü evdəki kimi hiss etdiyim yerə ikinci dəfə gəldim. Bura beş ay əvvəl gəldiyimdə çox fəqrliliklər gördüm və buraları daha dərindən öyrənmək qərarına gəldim, çünki bir həftə kifayət etmədi.\nBu da mən!\nAIESEC dünyasına daxil olmaq və macəramı Azərbaycanda, Bakıda gender bərabərliyi ilə bağlı bir layihə ilə başlamaq qərarına gəldim.\nGəldiyim zaman çox fərqli şeylər baş verdi, layihə həqiqətən, gözlədiyim kimi olmadı, amma həyat həmişə istədiyimizi vermir, həyat bizi təəccübləndirmir, hər dəfə ən yaxşısını almağı və üzərində işləməyi bacarmalıyıq.\nƏtrafdakı vəziyyəti daha yaxşı anlamağıma şərait yaradacaq yerli insanların fikirlərini dinləmək təcrübəsini yaşadım. Mən öyrəndim ki, adətlərin nə qədər güclü ola bilər və ailə necə məhdudiyyətlər yarada bilər.\nHəmişə bölüşmək istədiyim budur ki, harada olmağınız, harada doğulmağınız fərq etmir, hüquqlarınız uğrunda mübarizə aparmalısınız, hüquqlarınızı öyrənmək üçün mübarizə aparmalısınız.\nGücümüz var, yalnız ondan necə istifadə edəcəyimizi bilməliyik. Bəhs edəcəyim güc başqalarının üzərində deyil, yaxşı enerji, azad olmaq üçün gücdür.\nBir neçə ay əvvəl “Bakıda taksi sürücüsü” kitabını oxumuşam, kitabın ikinci hissəsi “Kəmalə tarixləri” adlanır. Bu hissədə Qarabağ müharibəsi nəticəsində əziyyət çəkən, torpaqlarından qaçmaq məcburiyyətində qalan və övladlarını tək böyütmək məcburiyyətində qalan qadınlar haqqında oxudum.\nMən başa düşdüm ki, Dağlıq Qarabağ ətrafındakı bir çox bölgələr hələ də işğal altındadır, insanların çoxu öz ölkələrində qaçqın kimi yaşayır, bir çoxları hər şeyini itirir, bəziləri keçmişi, kökləri haqqında danışmamağa çalışır, bəziləri isə döyüşmək və torpaqlarını geri qaytarmaq istəyir. Bu çox çətindir ki, 20 il keçdikdən sonra hələ heç kim həqiqəti düzgün söyləmir və beynəlxalq ictimaiyyət isə oradakı vəziyyətin necə olduğunu bilmir.\nBakıdakı təcrübəmin ortasında, layihə menecerimiz sayəsində Beynəlxalq Avrasiya Mətbuat Fondu (BAMF) haqqında məlumat əldə etmək imkanı əldə etdik və Fondun prezidenti Umud Mirzəyevlə görüşdük. Onun gözlərindəki böyük duyğu münaqişəni bizə izah edirdi, şəkillərə və videolara tamaşa etdikdə onun və bu çirkin oyunda günahsız insanların acısını hiss etdik.\nBu bizim hamımıza təsir etdi, hamımız öz gözümüzlə görmək istədik, həqiqətən necə kömək edəcəyimizi, nə edəcəyimizi bilmirdik, ancaq bir şey etməli olduğumuzu hiss etdik.\nBir neçə həftədən sonra BAMF Tərtərdə bir səfər təşkil etdi, biz cəbhə zonasına yaxınlaşa bildik. Bizi nə gözlədiyini həqiqətən bilmirdim, səfərə çox müsbət enerji ilə başladım, pozitivlik və ümid yaymaq istədim.\nİlk dayanacaq BAMF-ın Tərtərdəki regional nümayəndəliyində oldu. Yerli hakimiyyət orqanları ilə qısa görüşdən sonra manitorinq keçirilən əraziyə girdik. "Maraga 150" abidəsindən nələrin qaldığını görə bildik, nə baş verdiyini, necə və niyə olduğunu eşitdik.\nO an daha az müsbət enerji hiss etməyə başladım, belə dəhşətli vəziyyətdə dayana bilmirdim. Ağlıma çox sual gəldi.\nNəhayət, cəbhə xəttinə yaxın son kəndlərdən birinə gəldik, bir neçə ev və ətrafda xarablıqlar gördük və bir evin qarşısında dayandıq, burada düz üç il əvvəl on altı yaşlı bir qız ölmüşdü. Bu qız ona görə öldü ki, kimsə üç il əvvəl atəşkəsə son qoymaq qərarına gəldi və o zamanlar münaqişənin gücləndiyi və insanların öldüyü günlər başladı. Yenə bu oyunda heç bir rolu olmayan insanlar öldü.\nQarşımızda qızın anası, başqa bir qadın, iki nəfər yaşlı kişi, bir uşaq var idi. Sözlərim bitmişdi, bir neçə dəqiqə onlara verəcək bir təbəssümüm yox idi, "Kəmalə tarixçələrindəki" qadınlar kimi hiss edirdim, nəfəs almadan hiss edirdim.\nMənim suallarım, müsbət enerjim qəzəb və məyusluq yaratmağa qaçırdı. Ancaq qəzəb heç vaxt münaqişələrin həllinə, münaqişənin təsirini yaşayan insanlara kömək etməyəcək. Hamımız orada idik, seyr edirdik, hamımız həmin an eyni ağrıları hiss edirdik.\nBiz yenidən BAMF-ın regional nümayəndəliyinə gəldik, Azərbaycan Gənclərinin Vəkil Proqramında iştirak edən uşaqlar ilə inanılmaz söhbətlərimiz oldu, bu mənə ümid verdi. Bu uşaqlar çox gücə sahibdirlər, gənc, ağıllı və pozitivdirlər. Bu uşaqlar gələcəkdir, arzu edirəm ki, onlar davam etsinlər, daima saf olsunlar və mənəviyyatlarını izləsinlər.\nBu ölkənin, bu dünyanın bu uşaqlara ehtiyacı var və vəzifəmiz onların uğur qazanmasına kömək etməkdir.\nƏgər insanlar birlikdə həll üzərində işləyəcəyimizi anlasalar, qoy səsəsimiz yayılsın, gəlin hər kəsə nələrin baş verdiyini bilmək imkanı verək".


Opel Antara əsas məqamları: xarici görünüş və salon dizaynı- Opel Azərbaycan\nAŞKAR GÖRÜNƏN FƏRQLILIKLƏR.\nMəhdudiyyət? Opel Antara ilə siz bu barədə narahat olmaya bilərsiniz. Gözəl konsepsiya özündə zərif və dinamik dizaynı və SUV-un zəngin furqon tipli salonunu birləşdirir.\nAntaranın xarici görünüşü və zəngin salon dizaynı barədə daha ətraflı məlumat alın.\n4x4 nə üçün oyuncaq kimi görünməlidir? Opel Antarada sizin arzu etdiyiniz hər bir şey var: genişlik, yüksək profil və güclü ilk təəssürat. Buna baxmayaraq Opel özünün mükəmməl cizgiləri və gözlədiyiniz praktik dizaynla yenə eyni avtodur.\nÖn və arxa lampaların cərgəyə düzüldüyünü, hündür bel və dərin duman lampaları, qapı tutacaqları və tavan sürahiləri kimi əlavələrə nəzər yetirin. Sonra isə möhkəm SUV avtonun şəhər və ya ölkənin bütün yollarına müvafiqliyi barədə düşünün.\nOpel Antara ilə siz görünüş və SUV imkanlarının rahatlıq və zəngin avto ilə birləşməsindən zövq alacaqsınız. Yerinizi rahat edin və quruluş və incə görünüşdən zövq alın. Ön qoltuqaltlığa, xrom qapı tutacaqları və işıqlandırılan kosmetik güzgüyə nəzər yetirin.\nOturacaqlar sizin rahatlığınızı qorumaq və ya sizi qarşılamağa şad olan yüksəklik yollarında rahat etmək üçün dözəldilmişdir. Arxa oturacaqlar daha çox yer və yük qoyulması üçün tam yığıla bilir, odur ki, sevdiyiniz idman növü və ya hobbiniz üçün lazım olan ləvazimatlar hər zaman hər yerdə sizinlə olacaq. Bundan əlavə urada ayaq və çıyınlər üçün yetərincə yer vardır. siizn standart model və ya Cosmo modelini seçmənizdən asılı olmayaraq, siz böyük ergonomik dizayn və rahatlıqla birgə zamanın çətinliklərinə dözə biləcək xüsusiyyətlər əldə edəcəksiniz.


Milli.Az AZƏRTAC-a istinadən bildirir ki, bu sözləri Harvard Universitetinin kriptoqrafiya üzrə müəllimi Bryus Şnayer söyləyib. Onun sözlərinə görə, bitkoin özünün əsas təyinatına uyğun deyil, ondan istifadə etmək isə mürəkkəb və təhlükəlidir.\nŞnayer kriptovalyutanı lazımsız, blokçeynin dəyişməsini isə üstünlük deyil, problem gətirəcək amil kimi qiymətləndirib. "Bir səhvə yol verilməsi bütün əmanətinizin itirilməsinə səbəb ola bilər, həm də bu zaman istifadəçilər birjalara etimad göstərməlidir", - deyə Harvard mütəxəssisi sözlərinə yekun vurub.\nBryus Şnayer kriptoqraf, yazıçı və kompüter təhlükəsizliyi mütəxəssisidir. O, bu sahələrdə bir neçə kitabın müəllifi, Beynəlxalq Kriptoqrafiya Tədqiqatları Assosiasiyasının direktorlar şurasının üzvüdür. Mütəxəssis, həmçinin "Bell Labs" və ABŞ Müdafiə Nazirliyində işləyib.\n09:39 18 482 Türk oğlandan "Tarqovı"da azərbaycanlı qızlara əxlaqsız təklif - Qızların reaksiyası təəccübləndirir - FOTO\n10:39 11 352 Ailəsi dağılan azərbaycanlı müğənni birgə yaşadığı şəxslə efirə gəldi - FOTO\n13:39 10 918 Qeyri-sabit hava BU VAXTA qədər davam edəcək - RƏSMİ\n00:01 8 887 Günün qoroskopu:Diqqətli olun, xırdalıq və təfərrüatlara fikir verin\n12:14 7 313 "Orta məktəbi bitirmiş bir tələbə olmuşam" - Amerikanı Avropa sayan Şəbnəm - FOTO\n13:29 6 737 “Kaş onun əvəzinə mən ölərdim” - Yol qəzasında bir ailəninin həyatına son qoyan məhkum - VİDEO - FOTO\n16:54 5 552 İlhamə Quliyevanın ölümündən 2 gün öncəki GÖRÜNTÜLƏRİ - VİDEO - FOTO


"İnsanlar özləri-özlərini xəstələndirir - Təşvişə səbəb yoxdur" - Baş epidemioloq - VIDEO » Hurriyyet.org - Online qəzet\nHurriyyet.org bildirir ki, Baş epidemioloq İbadulla Ağayevin medicina.az saytına müsahibəsində bu yöndə olan sualları cavablandırır:\n- Ölkədə epidemioloji vəziyyət necədir?\n- Ölkədə epidemioloji vəziyyət sakit və sabitdir. Yoluxucu xəstəliklərin heç biri ölkəmizdə epidemioloji həddi aşmayıb. Ara-sıra müəyyən vaxt ərzində baş verən yoluxucu xəstəliklər təbiidir, olmalıdır, illər boyu dünyada olub. O cümlədən Azərbaycanda da ayrı-ayrı hallarda, sporadik şəkildə yoluxucu xəstəliklərlə xəstələnmə halları olur. İndiki vaxtda KİV-də haqqında geniş danışılan və əhalini narahat edən əsas məsələlərdən biri qrip xəstəliyidir. Hər il dünyada milyonlarla insan qriplə xəstələnir. Təbiidir ki, bu xəstəliklərdən ölənlər var. Amma bu dəqiqə dünyanın heç bir ölkəsində qrip xəstəliyindən pandemiya yoxdur. O cümlədən Azərbaycanda da hər il olduğu səviyyədə qrip xəstəlikləri var. KİV-lərdən bir xahişim var ki, bunu şişirdib elə bir həddə çatdırmasınlar. Bəziləri yazır ki, guya, Azərbaycanda qrip xəstəliyi tüğyan edir. Xeyr, elə deyil.\n- Niyə ölkəmizdə də aşkarlanan H1N1 virusuna biz niyə "donuz qripi" demirik?\n- İstər "donuz qripi", istər "quş qripi", istər insan qripi olsun, hansı adı verirlərsə versinlər, bir törədicisi var. Bu da virusdur. Sadəcə, yerdən asılı olaraq, həmin "donuz qripi" deyilən qrip Meksikada, fermada donuzdan yoluxub və ona görə də belə adlandırılıb. Amma törədici H1N1 virusudur. Yaxud 1968-ci ildə İranda keçirilən parazitoloqların qurultayından bir müddət sonra həkimlər arasında xəstələnmə olub. Aydınlaşdırılıb ki,Hon-Konqdan gələn 3 həkim yoluxmaya səbəb olub. Həmin vaxt da buna "Hon-Konq qripi" adı qoyublar. Yaxud "ispan qripi" var. Vaxtı ilə 20 milyondan artıq insan bu qripdən tələf olub. Bu qripə yoluxma ilk dəfə İspaniyada olduğu üçün belə adlandırılıb. Yəni törədici birdir - virusdur, vəssalam.\nOna görə də heç bir təşvişə səbəb yoxdur ki, bu, "donuz qripi", "quş qripi", yaxud insan qripidir. Hamısında bir törədici var.\n- "Donuz qripi"nin müalicəsi nə dərəcədə asan, nə dərəcədə çətindir?\n- Hər bir xəstəlikdə müalicə insanın özündən asılıdır. Qripdə də adından asılı olmayaraq, xəstəlik eyni şəkildə gedir. Amma müalicə həkim təyinatından sonra olmalıdır. Həkim təyinatı müalicəni asanlaşdırır. Kor-koranə aparılan müalicə xəstəliyi kəskinləşdirir. Ona görə də əhali apteklərə qaçmazdan əvvəl həkimin yanına getməlidir. Həkim təyinatından sonra gedib aptekdən müxtəlif dərmanlar alaraq qəbul etməlidir. Bu halda müalicə də asanlaşır. Müalicənin asan, çətin getməsi birmənalı olaraq insanın gigiyenik qaydalara riayət etməsindən asılıdır.\n- Son dövrlər H1N1 virusuna qarşı peyvəndlənmənin aparılmasının vacibliyi barədə fikirlər də səslənir...\n- Xəstəlik epidemik həddi aşmadığı üçün əhalinin kütləvi peyvəndlənməsinə heç bir ehtiyac duyulmur. Əgər xəstəlik pandemiya, epidemiya halında büruzə verərsə, dövlətimiz bunun qarşısını almaq iqtidarındadır. Səhiyyə Nazirliyi lazımı səviyyədə əhalinin peyvəndini apara bilər. Lakin buna ehtiyac yoxdur.\n- Mart ayında yuxarı yaş qrupları ilə əlaqədar qızılcaya qarşı vaksinlər gətiriləcək. Bu, nə dərəcədə vacib idi?\n- Səhiyyəmizdə həm sovet dövründə, həm də indi planlı peyvəndləmə olub. Planlı peyvəndlər xəstəxanada yeni dünyaya gəlmiş uşaqlardan başlayaraq müəyyən həddə qədər aparılır. Bu, Səhiyyə Nazirliyinin nəzarətindədir. Səhiyyə Nazirliyinin bütün tibb müəssisələri lazım olan peyvəndləri aparır. Bu, nəzarətdən kənarda qoyulmur. Əhali bunu bilməlidir. Biz gərək, gündə deyək ki filan doğum evində neçə uşaq dünyaya gəldi, filan vaxtı filan poliklinikada mərhələlərlə hansı peyvəndlər aparıldı? Bunu sahə həkimləri, sahə həkimlərinin əhatə etdiyi ərazidə yaşayan əhali də çox gözəl bilir.\n- Bu baxımdan yuxarı yaş qrupu üçün qızılcaya qarşı peyvənd lazım idi?\n- Planlı peyvəndlər mütləq aparılır. Bunlar mütləq lazımdır.\n- Ümumiyyətlə, Azərbaycanda gərgin epidemioloji vəziyyətlər nə zaman müşahidə edilib və belə hallara qarşı mübarizə necə aparılıb?\n- Səhiyyə orqanlarının hamısında hesabat aparılır. Elə bir rayonumuz yoxdur ki, xəstəxanalarda yoluxucu xəstəliklər şöbəsi və gigiyena-epidemioloji mərkəzlər olmasın. Xəstəxanalarda bütün yoluxucu xəstəliklər, üzərində cərrahi əməliyyatlar keçirilənlər də qeydiyyatdadır. Hər bir xəstəxananın xüsusi statistik şöbəsi var. Bu məlumatlar da təbii ki, Səhiyyə Nazirliyinə ötürülür. O cümlədən Dövlət Statistika Komitəsi var. Bütün məlumatlar Dövlət Statistika Komitəsinə də verilir. Bizdə epidemioloji vəziyyət hazırda gərgin deyil, çox sakitlikdir. Hər hansı rayonun, kəndin ərazisində hər hansı yoluxucu xəstəlik olursa, mütləq mərkəzə məlumat ötürülür.\n- Tarixə nəzər salsaq, Azərbaycanda epidemioloji vəziyyət nə zaman gərgin olub?\n- Dünyada pandemiyalar olan zaman Azərbaycanda hər zaman sakitlik olub. Mən 45 ildən artıqdır ki, həkim və epidemioloq kimi çalışıram. Bu müddət ərzində respublikamızda epidemioloji gərginlik olmayıb, yoluxucu xəstəliklərin pandemiyası baş verməyib. Müəyyən vaxt ərzində yoluxucu xəstəlilər olub. Biz SSRİ deyilən bir dövlətin tərkibində idik, hər hansı infeksiya yayılırdısa, anında onun qabağını ala bilirdik. İndi də müstəqil bir respublikayıq, dövlətimizin imkanı var. Respublikada hər hansı yoluxucu xəstəlik baş verərsə, kəskinləşərsə, həmin anda biz onun qarşısını almaq iqtidarındayıq. Bu, nəzarətdədir, əhali bunu bilməlidir.\n- Bu gün dünyada hansı virusları qeyd etmək olar ki, onların epidemiya, pandemiya yaratmaq təhlükəsi var?\n- Ən böyük pandemiyanı qripin müxtəlif tipləri yarada bilər. Virus mutasiya edir, öz strukturunu dəyişir, müəyyən vaxtdan sonra xəstələnmə qloballaşır. Amma bu dəqiqə belə pandemiya yoxdur. Amma buna heç kim də zəmanət verə bilməz. Virus təbiətdə həmişə dövr edir. Əlverişli şərait olmalıdır ki, insan yoluxsun. Yoluxmamaqla bağlı məsələnin 90 faizi də insanın özündən asılıdır. İnsan özünü qorumalı, orqanizmini nəzarətdə saxlamalıdır. Təbii ki, bu halda yoluxma ehtimalı azalır. Amma təəssüf ki, bəzən insanlar bilərəkdən özlərini xəstələndirir. Hər bir insan xəstəlik törədən amilləri özündən kənarlaşdırsa, xəstələnməyəcək.\n- Belə fikirlər var ki, yaşlı nəsillə müqayisədə hazırkı gənc nəsil xəstəliklərə qarşı daha dözümsüzdür. Gənclər haqqında niyə belə təəssürat var?\n- Çünki gənc nəsil öz sağlamlığını qorumur. İnsan yaşlandıqca müəyyən həddə artıq bilir ki, yaşlıdır. Tibbin elə bir sahəsi icad olunmayıb ki, 70 yaşlı insanı 30 yaşlı edəsən. 70 yaşında olan insanlar bilir ki, hər zaman xəstələnə bilərlər. Ona görə də bu insanlar özlərini qoruyur. Cavanlarımız isə el dilində desək, ağına, bozuna baxmadan hərəkətdədirlər və sağlamlıqlarını qorumurlar.\n- Qidalanma rejimi bu yöndə nə dərəcədə rol oynayır?\n- Qidalanma rejimini gözləmək lazımdır. Marketlərinizdə satılan qida məhsullarını hər kəs alıb qəbul edir. Allah ölkəmizə o qədər zənginlik verib ki, bitməyən meyvə-tərəvəz yoxdur. Cavanlarımız həmin meyvə və tərəvəzlərdən istifadə etsinlər. Niyə digər məhsullara üstünlük verirlər?\n- Söhbət hansı məhsullardan gedir?\n- Məsələn, marketlərdə ən çox satılan bişmə məhsullarıdır, əhlinin 90 faizi bu məhsullara meyllidir. Məsələn, tort, keks, konfet, konserv və digər məhsullardan söhbət gedir. Həmin marketlərdə tərəvəz də, meyvə də satılır. Bizim müəyyən apteklərimizdə satılan vitaminlərin əvəzinə bu meyvə və tərəvəzlər alınmalıdır. Həmin vitaminlər gözümüzün qabağındadır, meyvə və tərəvəz alıb, qəbul edin. Təbii vitaminlə qəbul edən zaman da gənclərin sağlamlığı yerində olacaq.\n- 1960-1970-ci illərdə yaşayanlarla hazırda yaşayan insanların müqayisəsində də o dövrdə insanların daha sağlam olduğu qənaəti var. O dövrlərdə insanların bu qədər xəstələnməsi halları olmayıb, ancaq müasir dövrdə insanlar daha tez xəstələnirlər. Bu ümumilikdə, ekologiya, yoxsa qida ilə bağlıdır?\n- Hər bir orqanizmin özünün fərdi xüsusiyyəti var. Eyni zamanda irsiyyətin böyük rolu var. Elə nəsil var ki, tam sağlam nəsildir, çox yaşayırlar,\nBütün dünyada qloballaşma gedir. İndi minlərlə nəqliyyat vasitəsi var. Azərbaycanda da ekologiyanı qorumaq üçün Ekologiya və Təbii Sərvətlər Nazirliyi var, onlar da bu işlərlə məşğul olurlar. Dövlət əhalinin sağlamlığının qeydinə qaldığı qədər insan özü sağlamlığının qeydinə qalmır. Dövlətin məramı, məqsədi odur ki, ərazisində yaşayan əhali sağlam olsun. Vaxtı ilə "Əhalinin epidemioloji sağlamlığı haqqında" qanun da qəbul edilib. Hamı buna riayət etsin.


Boks üzrə İran çempionu Məhəmmədcavad Vəfai-Sani barəsində edam hökmü çıxarılıb.\nRekord.az xəbər verir ki, bu haqda məlumatı İranın insan hüquqları üzrə Norveçdə yerləşən qeyri-hökumət təşkilatı yayıb.\n26 yaşlı idmançı 2019-cu ildə yanacağın qiymətinin bahalaşmasına etiraz aksiyalarında “hökumət binalarının yandırılmasında və dağıdılmasında iştirakda” ittiham olunub. O, 2020-ci ilin fevralında saxlanılıb.\nQeyd edək ki, 2020-ci ilin avqustunda güləş üzrə İran çempionatlarının qalibi və mükafatçısı Nəvid Əfkari barəsində məhkəmə iki dəfə ölüm hökmü çıxarıb. Məhkəmənin qərarına əsasən, 6 aylığa azadlıqdan məhrum olunan Əfkariyə 74 şallaq cəzası da kəsilib. Onun ikinci qardaşı Vahid Əfkari isə 54,5 il müdətinə azadlıqdan məhrum olunub, 74 şallaqla cəzalandırılıb. Üçüncü qardaş Həbib Əfkariyə 27 il 3 ay iş və 54 şallaq cəzası kəsilib.\nNəvid Əfkari ona qarşı irəli sürülən ittihamları qəbul etməyib. O, işgəncəyə məruz qaldığını, istintaq zamanı təcridxana əməkdaşlarının onu sellofan torba ilə boğduqlarını və boğazına alkoqol tökdüklərini bildirmişdi.


APA - Nizami Paşayev Azərbaycan yığmasının baş məşqçisi postundan kənarlaşdırılıb\n21 İyun 2016 / 15:16\nBakı – APA. Azərbaycan Ağır Atletika Federasiyasının (AAAF) rəhbərliyində dəyişikliklər olub. AAAF-ın mətbuat xidmətindən apasport.az saytına verilən məlumata görə, qurumun prezidenti Cahangir Əsgərovun əmri ilə Ruslan Xanverdiyev yeni vitse-prezident, Rizvan Rəsulov isə baş katib təyin edilib. Rəsulov bu postda Yavər Hacıyevi əvəzləyib.\nAzərbaycanlı atlet Avropa çempionatında gümüş medal qazanıb


Dəmir Bank çökdü - Əməliyyatlar dayandırılıb » NUH informasiya agentliyi\nDəmir Bank çökdü - Əməliyyatlar dayandırılıb\nİqtisadiyyat15 dekabr 2017 13:31\nFED.az xəbər verir ki, bu hazırda Azərbaycanda ən pis kapital göstəricisinə sahib olan "Dəmirbank"dır. Xəbərə görə, bank artıq 5 aydır ki, əmanət qəbul etmir. Bir ay əvvəl isə kredit verməyi də dayandırıb. Başqa sözlə, artıq bir aydır ki, bank öz fəaliyyəti ilə bağlı əsas əməliyyatları dayandırsa da, indiyədək bu vəziyyəti ictimaiyyətdən gizli saxlaya bilib.\nRüfət Aslanlının ölkədən çıxışına niyə qadağa qoyulub?\n8 yanvar 2019 12:51\n5 yanvar 2019 10:04\n27 dekabr 2018 13:50\n26 dekabr 2018 13:09\nNazirlikdə yeni Aparat rəhbəri təyin olundu\n25 dekabr 2018 11:13


Azərbaycanda kimə “bəstəkar” deməli? | Xural qəzeti\tAna səhifə\nÇərşənbə axşamı, 4 Oktyabr 2011 | Göndərən: Xural Azərbaycanda kimə “bəstəkar” deməli?\nUzun illərdən bəridir ki, televiziya-radio kanallarında, qəzet-jurnallarda, studiyalarda və ümumiyyətlə, musiqi ilə peşəkar, ya da qeyri-peşəkarcasına məşğul olan insanların real, yaxud virtual görüşdükləri əksər məclislərdə bir sualın cavabı axtarılır. Bu – hələ də cavabını axtaran sual belə səslənir – kimə bəstəkar deməli?\nYox, əgər yenə də bu şüarı səsləndirməyə davam etməyə qərarlısınızsa, eyni məntiqlə Bakı Musiqi Akademiyasından tələb etməlisiniz ki, bəstəkarlıq (əslində kompozisiya) fakültəsində oxuyanlara mahnı yazmaq dərsi keçsinlər. Bu tələb isə çox gülməli səslənəcək… P.S. Fikrimcə problemin qaynağı SSRİ-nin parçalanmasından sonra ölkəmizdə Klassik Qərb musiqisi industriyasının dağılmasıdır. Hər il Bakı Musiqi Akademiyasını ən azı 2 nəfər “Klassik Qərb musiqisi yazmaq” peşəsi üzrə bitirir. Hər biri də iri həcmli simfonik əsərlə. Bu əsərlər heç vaxt səslənmir. Çünki bu cəmiyyətdə o simfoniyaların səslənməsi yalnız həmin gənc müəlliflərə maraqlı və lazımdır. …uzaqbaşı bir də o gənc müəllifin müəlliminə. Buna görə də öz sənətləri ilə bu ölkədə bir iş görə bilməyən kompozitorlar mahnı yazmağa, bəstəkarlıq etməyə başlayırlar. Və nə qədər paradoksal görünsə də… əslində mahnı yazanlar klassik musiqi yazanların deyil, klassik musiqi yazanlar mahnı yazanları şou-biznes bazarından çıxarmağa çalışırlar…\nOxunma sayı: 17882Çap etTweet\tQısa URL: http://www.xural.com/?p=7930\nGöndərən: Xural 4 Oct 2011. Bölmə XuralTAC.\nSiz bu göndəriş üçün şərh və ya geriizləmə yaza bilərsiniz.\t5 şərh var üçün “Azərbaycanda kimə “bəstəkar” deməli?”\naydin\t9 Oktyabr 2011 - 10:27 am\tqulaqlarımış alımış musiqi bəstələy.nlərə deyilən “bəstəkar” sözülə məzələnməkdənsə əsərlərində bir azərbaycan musiqi cümləsi qurqşdırsaydın qərblilərin qulağı sevinərdi bax gör səni çoxmu dinləyiblər sənə dərs deyənlər az.musiqi dili ilə dünyanı silkələyiblər onların tələbəsi olmağa çalış\nCevapla\taydin\t9 Oktyabr 2011 - 10:38 am\tSkripka ilə orkestr üçün konsert,qəzəl romansıyazan kompoziror ana bə başqa onlarca muğam üstə yazan bəstəkar Cahangir Cahangirova ad qoymağın vaxtı yetişməyibmi?\nCevapla\taydin\t9 Oktyabr 2011 - 12:05 pm\tHacı Xanməmmədovu, Səid Rüstəmovu, Süleyman ələsgərovu da bu siyahıya daxietmək olar -0- KOMPAZİTORBƏSTƏKAR -0-\nCevapla\tAydın\t11 May 2015 - 6:23 pm\tSovet hakimiyyəti dövrü soyadında bəy sözünə görə Üzeyir Hacıbəyov həmişə qorxu çəkib. Rusların dami düşməni sayılan “bəstəçi” və onun törəməsi “bəstəkar” Türk sözləri işlətmək Ü.Hacıbəyova əlavə dərdsər ola bilərdi. O vaxtlar Üzeyirbəyin “kompozitor” sözündən istifadə etməsinə təbii baxmaq lazımdır\nCevapla\thesen\t12 May 2015 - 6:09 pm\tBu klassik sualı şəhərin alaqapısında asmaq lazımdır.\nXəbər xətti Vətəndaş Cəmiyyəti Müdafiə Komitəsinin 2015-ci il hesabatı (12 saat öncə) “Qaynar Qazan”da Bəxtiyar Hacıyev (III sonuncu hissə):”Amerikanı supergüc edən beyinlərə yatırdığı sərmayədir” (1 gün öncə) Əməkdar artist ona hədiyyə verilən bayrağı evinin damına asdı-FOTO (2 gün öncə) “Qaynar Qazan”da Bəxtiyar Hacıyev (II hissə): “Azərbaycan demokratiya baxımından Türkiyədən bir xeyli öndədir” (2 gün öncə) AİHM qərarlarının tam icra olunması üçün atılmalı addımlar-TƏKLİF (3 gün öncə) Ələsgər Məmmədli STP-dən danışır-VİDEO (3 gün öncə) “Qaynar Qazan”da Bəxtiyar Hacıyev (I hissə): “Ölkə rəhbəri ilə araq içənlər bir anda qəhrəman olur” (3 gün öncə) İctimai fəallar mürtəce qərarların Moskvadan gəldiyini deyirlər (VİDEO) (3 gün öncə) Azərbaycan mətbuatı «Qeyri-azad» statusu aldı: “…jurnalistlər sərt hüquqi təqiblə üzləşiblər” (3 gün öncə) Tanıdığım və tanımadığım Kamal(əddin) – II hissə (1 həftə öncə) Telekanallarımız niyə Rusiyanı təbliğ edir?! (1 həftə öncə) “O talış balasının ruhundan qorxun” (1 həftə öncə) Azercell-in dəstəyi ilə II Uşaq Paralimpiya İdman Oyunları keçiriləcək (1 həftə öncə) Sahib Məmmədov Azərbaycan hakimiyyətinə qarşı – Avropa Məhkəməsində – ÖZƏL (1 həftə öncə) “Cəbhədəki itkilər Sərkisyanı çətin vəziyyətə salıb” –Rus politoloq (1 həftə öncə) Rus iqtisadçısı: Dağlıq Qarabağın tükənməz təbii sərvətləri heç kimə rahatlıq vermir – Təhlil (1 həftə öncə) Orta məktəblərdə 5 günlük tətil – Təhsil Nazirliyindən açıqlama (1 həftə öncə) Milli Məclis dollar kreditləri ilə bağlı yeni təkliflər hazırlayır (1 həftə öncə) Sərksiyan nazir müavini, kəşfiyyat rəisi və xeyli generalı qovdu – Məğlubiyyət şoku (1 həftə öncə) 5 banka 4,9 milyon, Mərkəzi Banka isə 30 milyon dolları satıldı (1 həftə öncə) Ermənistanın keçmiş təhlükəsizlik naziri: “Moskva Qarabağda sülhməramlı qüvvələrini yerləşdirmək istəyirdi” (1 həftə öncə) Ərdoğan Bakıdan belə yola salındı – FOTOLAR (1 həftə öncə) “Yeni nazirin öz işi ilə deyil, dağıdıcı fəaliyyətlə məşğul olması…” – Sabiq deputatdan Şahin Mustafayevə ağır ittihamlar (1 həftə öncə) “Əmək haqqı 330 dollar olan Azərbaycanda niyə kompensasiya verilməsin?” – İqtisadçı (1 həftə öncə) Pakistan Milli Müdafiə Universitetinin heyəti Azərbaycana gəldi – FOTO (1 həftə öncə) Türkiyə və ABŞ Suriya ilə bağlı razılıq əldə etdi – Çavuşoğlu təsdiqlədi (1 həftə öncə) Supermarketlər kimi aldatmağa cəhd edirlər? – Sabiq nazir (1 həftə öncə) Səudiyyədən azərbaycanlı zəvvarlara xəbərdarlıq: “Qaydanı pozanlara ölüm hökmü veriləcək” (1 həftə öncə) Dəyişkən buludlu, yağmursuz hava… – Sabahın proqnozu açıqlandı (1 həftə öncə) “İki gün ərzində veriləcək mesaj çox önəmlidir” – Ərdoğan (1 həftə öncə) Bakıda polisdən kriminal aləmə qəfil zərbə – 2 “qanuni oğru”nun 50-dən çox tərəfdarı həbs edildi! (1 həftə öncə) “Ermənilər bizim yüksək dəqiqlikli silahlarımızı hələ bundan sonra izləyəcəklər” – Rəsmi xəbərdarlıq (1 həftə öncə) Rusiyalı ekspert: Qərb və Moskva Cənubi Qafqazda Azərbaycana sərfəli nüfuz dairəsi bölgüsü aparır – Təhlil (1 həftə öncə) “Düşmənin postları dağıdıldı” – Zakir Həsənov cəbhədən açıqlama verdi (1 həftə öncə) “Torpaqlarımızı işğaldan azad edəcəyik” – Prezidentdən Qarabağ bəyanatı (1 həftə öncə) BMT-nin baş katibi Bakıya video-çıxışla qoşuldu, çağırış etdi: “Heç kəsi diqqətdən kənar qoymamalıyıq” (1 həftə öncə) “Hazırda Azərbaycanda din, mətbuat, ifadə azadlığı var” – Prezident (1 həftə öncə) Heydər Oğuz yazır: “Tanıdığım və tanımadığım Kamal(əddin)”-YENİ LAYİHƏ (1 həftə öncə) Ağalar Bayramov: “Təlimat Kremldən gəlir” (1 həftə öncə) “Balamın şəhidliyinə ehtiram olaraq Duruca çayının üstündən körpü salın!” (1 həftə öncə)\tƏn yeni şərhlər\nOQTAY: Diplomata inaniram. Bu adamın gözləri bir yerdə qərarlaşmır liderə oxşamır\nTurkel: Balıq Hafizin, Vilyamın qohumu Millətə aqıl verir.\nƏn çox oxunanlarHəsən Şirinov Heydər Əliyevə şeir yazdı... - 143319 hitsPapalarının gül balaları… - 126215 hitsRamiz Mehdiyev, Elmar Vəliyev Və Robert Əyyubov - 71235 hitsRobert Əyyubovun döydüyü adam kimdir? - 50994 hits“Space”nin canlı efirində oynamaqdan imtina edən aparıcı işdən qovuldu - 36622 hitsZiya Məmmədov Bəylər Əyyubovu niyə qəzəbləndirib? - 24175 hitsHüseyn Abdullayev Azərbaycan qadınlarını təbrik etdi - 22729 hitsPREVENTIVE RESPONSE GROUP: REPORT ON THE ARREST OF AVAZ ZEYNALLI - 22356 hitsHüseyn Abdullayevdən yeni şeir: "Necə söyməyim?" - 20932 hitsCəmiyyətin “ayıb” xəstəliyi - Hemorroy - 20238 hits


Avropa İttifaqından Trampa sərt cavab: “Müttəfiqlərinin sayı azalar” '; // item += '\nAvropa İttifaqından Trampa sərt cavab: “Müttəfiqlərinin sayı azalar”\nAvropa Şurasının sədri Donald Task ABŞ prezidenti Donald Trampın ünvanına sərt ifadələr işlədib.\n“Ölkə.Az” xəbər verir ki, Taskın açıqlamasına əsasən, ABŞ müttəfiqlərinə qarşı daha sayqılı olmalıdır. Əks təqdirdə müttəfiqlərinin sayı azala bilər.\nTask Brüsseldə keçirilən “NATO-Aİ” protokol imzalanma mərasimində çıxış edib:\n“Uzun müddətdir birgə müdafiə qabiliyyətinə az miqdarda ödəniş etdiyimiz iddiası ilə Tramp hər gün Avropanı tənqid edir. Buradan ona səslənirəm. Hörmətli prezident Tramp, ABŞ-ın Aİ-dən yaxşı müttəfiqi olmayıb və olmayacaq. Bu gün Avropa müdafiəyə Rusiyadan çox və Çin qədər vəsait xərcləyir. Dostlarınız qiymətini bilin, çox dostunuz yoxdur. Pul vacibdir, amma ümumi əməkdaşlıq daha önəmlidir”.


“Onun məqsədi dünya malı qazanmaq olub”- QMİ Elşad Mirini teledebata çağırdı\n30 Yanvar 2014 16:31\nQafqaz Müsəlmanları İdarəsinin (QMİ) dini radikallarla bağlı verdiyi fətva birmənalı qarşılanmayıb. Sələfi icması bunu “anlaşılmaz” açıqlayıb. İlahiyyatçı Elşad Miri isə QMİ-ni radikallığın genişlənməsinə ittiham edərək, qurumun fətva vermək səlahiyyətinin olmadığını bəyan edib .\nO, Publika.Az –a açıqlamasında bildirib ki, QMİ bitərəf olmadığı üçün fətva vermək səlahiyyəti yoxdur: “Onların verdiyi fətvalar Qurana, İslama uyğun gəlmir. QMİ bitərəf olmadığı üçün fətva vermək səlahiyyəti yoxdur. Onların verdiyi fətvalar Qurana, İslama uyğun gəlmir. Problemin kökündə QMİ dayanır. Bu gün dindarlar bu qurumu dini mərkəz olaraq qəbul etmirlər”.\nSuriyaya gedən azərbaycanlılarla bağlı da danışan ilahiyyatçı burda da QMİ-nin günahları olduğunu deyib. Bildirib ki, düzgün təbliğat aparılmadığı üçün bunlar da baş verir: “QMİ-nin başı molla, yas biznesinə qarışdığı üçün yəqin ki, buna ikinci-üçüncü məsələ kimi baxırlar. Dövlət tərəfindən müəyyən siqnallar gələndən sonra nəsə açıqlamağa məcbur olublar. Halbuki bu, QMİ-nin vəzifəsidir. Əgər orda mütəxəssislər varsa, bunu onlar etməlidir. Yoxsa Novruzun vaxtı ilə bağlı fətva vermək, ”Novruz Aşura ilə üst-üstə düşürsə, yumurta boyamaq olar, yoxsa yox” fətvasını verməklə bunlar hara gedirlər. Onlar sadəcə mollalarını attestasiyadan keçirməklə, yas mollası, moizəxan təyin etməklə məşğuldurlar. Buna görə də insanlar başqa yerlərə üz tutur. Nəticədə də göz önündədir”.\nQMİ ilahiyyatçının ittihamlarına cavab verib. Qafqaz Müsəlmanları İdarəsinin (QMİ) fətva şöbəsinin müdiri Hacı Mirəziz Seyidzadə bildirib ki, Elşad Mirinin din adından danışmağa haqqı yoxdur: “Ona görə ki, onun bütün dövrlərdə din adından söhbət etməyi, dindarlarla danışmağı hamısı hiylə və dünya malı qazanmaq olub. Bu mətləblə ki, bir çox müxtəlif işlərlə məşğul olub. İndi beş-on kəlmə ərəb dilində bilməklə dinin şəriətini bilməz. Belə olsa onda bütün ərəblərin hamısı şəriət üzrə ayətullah olarlar. Elşad Miri başa düşməlidir k, belə işlər ona heç vaxt fayda verməz. Əgər elmi araşdırmalar bacarırsa, gedib onunla məşğul olsun, dindarlar adından söhbət etməsin. QMİ-də püxtələşən şəxsiyyətlər var, hələ Sovet dövründə onlar İslamı qoruyub saxlayıblar. Onda heç Elşad Miri yox idi”.\nQMİ rəsmisi qeyd edib ki, E. Mirinin son dövrlər sayt açmaq istəməsinə və adını “Allah” qoymasına, Səudiyyə adı ilə çıxış etməsinə ixtiyarı yoxdur.\n“Onun gah din pərdəsi altında, gah da elmi araşdırma adı altında fətva xarakterli sözlər və müsahibələrinin heç bir əsası yoxdur. Ümumiyyətlə, Elşad Mirinin bu formada belə söhbət etməyə heç bir haqqı yoxdur. Mən bütün dindarları onun sözlərinə uymamağa çağırıram. Lazım gəlsə, onunla teledebata çıxmağa hazırıq”-deyə o qeyd edib.\nM. Seyidzadə vurğulayıb ki, Elşad Miri heç vaxt QMİ-nin tədbirinə dəvət olunmayıb: “O, bunu haradansa eşidib gəlirdi. O, çox can atırdı ki, tədbirlərimizdə çıxış etsin, lakin ona imkan verilmirdi. Səbəbi isə onun din savadı olmamasıdır”.


Hamıya Çinə getməyi qadağa qoymaq olmaz - Dəhşətli virus!\naccess_time16/01/2020 14:22 folder_openAktual\nBəlkə elə insan var, özünə, sağlamlığına güvənir və səfərdən imtina etmək istəmir\nÜmumdünya Səhiyyə Təşkilatı Çinə səfər etmək istəyən turistlər və ya insanlar, Çinlə ticari əlaqəsi olan ölkələri ehtiyatlı olmağa çağırıb. Səbəb Cinin Vuhan (Uxan) şəhərində təhlükəli virusun yayılmasıdır.\nÜST xəbərdarlığında qeyd olunur ki, naməlum virusun səbəb olacağı riskləri müəyyən etmək üçün olduqca az məlumat var. Virusun bütün Asiya qitəsini ağuşuna alma riski çox böyükdür.\nNaməlum və sirli bir virus Çində artıq 59 nəfərə yoluxub. Ölkə səlahiyyətliləri və ya elm adamları 12 dekabr 2019-cu ildən bəri yayılan virusun qaynağını müəyyən edə bilmirlər. Virus isə dayanmadan yayılmağa davam edir.\n“Sherg.az”ın “Sciencesetavenir.fr”ə istinadən xəbərində bildirilir ki, Çin səhiyyə işçiləri, 59 nəfərə yoluxmuş sirli bir sətəlcəm xəstəliyinin kökünü müəyyənləşdirmək üçün mübarizə aparırlar.\n2019-cu ilin 12-29 dekabr tarixləri arasında Çinin mərkəzindəki Vuhan şəhərində naməlum virus mənşəli sətəlcəm ilə bağlı 59 hadisə qeydə alınıb. Ən ağır vəziyyətdə olan 7 xəstə hələ də yaşayır, heç bir ölüm faktı yoxdur.\nBu barədə Vuhan Bələdiyyəsinin Səhiyyə Komissiyası məlumat yayıb. Məlumatda qeyd olunub ki, daha 163 nəfər hələ də müşahidə altındadır.\nYazıda o da qeyd olunur ki, yeni yayılan virus Çində təxminən 2002-2003-cü illərdə yayılmış kəskin respiratuar virus olan olan “SARS”dan da kəskindir. SARS da bir tənəffüs sindromu idi. Bu virus Çin hakimiyyətini ciddi narahat edirdi. Əslində 2002-2003-cü illərdə SARS Asiyada 37 ölkəyə yayılaraq 800-ə yaxın insanın ölümünə səbəb olub.\nÜST də xəbərdarlıq edir ki, Cənubi Koreya, Tayvan və Sinqapur kimi ölkələr önləyici tədbirlər həyata keçirməlidir. Çünki bu virusun bütün Asiya qitəsini ağuşuna alma riski çox böyükdür. İnsanlar da diqqətli olmalıdırlar. Belə viruslar adətən keçici olduğu üçün insanlar ictimai nəqliyyatda özlərini qorumalıdırlar. Əks halda virus çoxsaylı insan qırğınına yol aça bilər.\nYaranmış vəziyyətlə bağlı Azərbaycan Turizm Agentliyi də ölkəmizdəki turizm şirkətlərinə müraciət edib.\nBunu Trend-ə Dövlət Turizm Agentliyinin mətbuat katibi Kənan Quluzadə bildirib.\nOnun sözlərinə görə, Uxan (Vuhan) şəhərində yayılan virusla əlaqədar turizm şirkətlərinə Çinin həmin şəhərinə səfər edən turistlərin diqqətli olması barədə təlimat verilib.\nTəlimat və xəbərdarlıqlar vətəndaşların səfərlərdən imtinası üçün tutarlı əsasdırmı? Bəs ticarət əlaqələri necə olsun? Məlumdur ki, Çinlə ticarət əlaqələrimiz çox genişdir. Ölkəyə idxal olunan Çin məhsulları da, belə çıxır ki, təhlükəlidir?\nİqtisadçı Fuad İbrahimov “Şərq”ə açıqlamasında belə hallarda tənzimləmə mexanizminin mürəkkəb olduğunu dedi:\nAmma xəstəliklərin yayılması artıq təhlükəli hal alıbsa, ölkədə karantin elan edilibsə, həmin ölkəyə səfərlər qadağan edilə, ticarət əlaqələri məhdudlaşdırıla bilər\n- Hansısa ölkəyə səfərlərin qadağan olunması və ya ticarət əlaqələrində ehtiyatlılıq tövsiyəsi virusun, xəstəliklərin yayılma səviyyəsinə görə təyin edilir. Həyəcanın dərəcələri var. Baxır, hansı səviyyədə həyəcan təbili çalınır. Əgər tövsiyə xarakterli xəbərdarlıqdırsa ki, səfərlərdə ehtiyatlı olun, səfər edib-etməmək vətəndaşın ixtiyarındadır. Bəlkə elə insan var, özünə, sağlamlığına güvənir və səfərdən imtina etmək istəmir. Amma xəstəliklərin yayılması artıq təhlükəli hal alıbsa, ölkədə karantin elan edilibsə, həmin ölkəyə səfərlər qadağan edilə, ticarət əlaqələri məhdudlaşdırıla bilər. Hər halda, ehtiyatlı olmaq lazımdır. Çin Azərbaycanın ən çox məhsul idxal etdiyi ölkələr sırasında ilk üçlükdədir – Rusiya, Türkiyə və Çin. Sıralanma bu cürdür. Bunu nəzərə alaraq yəqin ki, dövlət nəzarəti orqanları sərhəd-keçid məntəqələrində lazımi qabaqlayıcı tədbirlər həyata keçirirlər. Mal və məhsulların yoxlanması üçün müasir cihazlar var, əməkdaşlar da gücləndirilmiş iş rejimində çalışmalıdır. Qaldı ki, xarici ölkələrə səfərə çıxanların diqqətli olmasına, burada əsas məsələ şəxsi gigiyenayla bağlıdır. Bir insan səfərdə ikən gigiyena qaydalarına əməl etməlidir, yeməkdən öncə və sonra mütləq əllərini xüsusi vasitələrlə yumalıdır. Təyyarə ilə, qatarla səfər edirsə, qoruyucu maskalardan istifadə edə bilər. Eləcə də, yad ölkədə ehtiyatlandığı qidalardan imtina edə bilər. Ümumi götürsək, azərbaycanlılar Çin mətbəxini xoşlamır. Çin mətbəxi bizə genetik olaraq yaddır. Amma sizə bunu da deyim, baxmayaraq ki, Azərbaycan mətbəxi ən dadlı mətbəxlərdəndi, bununla yanaşı həm də ən ziyanlıdır. Birincisi, zərurət yoxdursa, müəyyən müddətə Çin səfərlərindən imtina etsinlər, yox əgər məcburi səfərdirsə, yenə də ehtiyatı əldən verməsinlər.


Səfir: "Bakıda Azərbaycan və İsveçrənin energetika və ticarət-iqtisadi sahədə əməkdaşlıq perspektivləri müzakirə olunacaq"\nSəfir: "Bakıda Azərbaycan və İsveçrənin energetika və ticarət-iqtisadi sahədə əməkdaşlıq perspektivləri müzakirə olunacaq"\nSiyasət 24 Oktyabr 2007 20:29 (UTC+04:00)\nAzərbaycan, Bakı, / Trend müxbir S.Ağayeva/ Bakıda Azərbaycan və İsveçrənin energetika və ticarət-iqtisadi sahədə əməkdaşlığının inkişafı noyabrın 14-15-də Bakıda iki ölkənin hökumət nümayəndələri tərəfindən müzakirə olunacaq. Çərşənbə günü Azərbaycanın İsverədəki səfiri Elçin Əmirbəyovun verdiyi məlumata görə, danışıqlar Azərbaycan-İsveçrə hökumətlərarası iqtisadi əməkdaşlıq komissiyasının növbəti iclası zamanı aparılacaq.\n"Komissiyanın iclasında İsveçrənin Azərbaycanın ÜTT-yə daxil olması prosesinə kömək göstərməsi, Azərbaycan qanunvericiliyinin beynəlxalq standartlara uyğunlaşdırılması, təsərrüfat sahəsində çalışan subyektlər arasında birbaşa əlaqələrin qurulması məsələləri müzakirə olunacaq" - deyə səfir bildirib. Komissiya nəqliyyat, bank və digər sahələrdə əməkdaşlıq məsələlərinə də baxacaq.\nDanışıqlarda Azərbaycan tərəfi ilə iki ölkənin energetika sahəsində əməkdaşlıq məsələlərinə də toxunulacağı gözlənilir. İsveçrənin "Elektrizitats-Gesellschaft Laufenburg" AG (EGL) energetika şirkəti İtaliya və Albaniya arasında qaz kəmərinin tikintisi layihəsi üzərinə işləyir. Qaz kəməri ilə nəql olunacaq qazın müəyyən hissəsi Azərbaycan və İranda hasil olunacaq. Layihə İsveçrə hökuməti tərəfindən dəstəklənir. Hökumət təbii qazın Avropaya idxal dəhlizi ilə bağlı işlərə başçılıq edəcək. Bu dəhliz enerji daşınmalarını diversifikasiya etməyə imkan verəcək. Bu kəmər təbii qazın Xəzər dənizindən Qərbi Avropaya, xüsusilə İtaliya və İsveçrəyə nəqli üçün yeni dəhliz rolu oynaya bilər.\n"Azəbaycan tərəfindən komissiyanın həmsədri iqtisadi inkişaf naziri Heydər Babayevdir. İsveçrənin nümayəndə heyətinə iqtisadiyyat nazirinin müavini başçılıq edir" - deyə səfir qeyd edib.


Altı filmin möcüzəsi\nHacıbaba Bağırov az çəkilməsinə baxmayaraq, kinoda da öz sözünü demişdi\nHər bir sənətkarın ən böyük xoşbəxtliyi nəinki sağlığında qiymətləndirilməsi, ölümündən sonra da adının hörmətlə yad edilməsidir. Azərbaycan mədəniyyəti tarixinə gülüşlə daxil olan Hacıbaba Bağırov da belə sənətkarlardan idi. Teatr tariximizdə onun danılması mümkün olmayan yeri var. Bu yeri o, heç şübhəsiz, öz sənətkar istedadının, ilhamının qüdrəti ilə fəth edib. 75 illik ömrü ilə gülüşümüzün tarixinə çevrilib..\nGörkəmli aktyor eyni zamanda, öz adını kino tariximizdə əbədiləşdirən rolları ilə də təsdiqləyib. "Ulduz"da Möhsün, "Qanun naminə"də Arif, "Onun bəlalı sevgisi"ndə Qaraxalov, "Alma almaya bənzər"də Məmmədəli, "Şirbalanın sonuncu məhəbbəti"ndə Şirbala tamaşaçıların böyük məhəbbətini qazanıb. Bəlkə də elə təkcə bu filmlərə baxıb, onun qürurla: "Teatr, kino məni həyatımdır" deməsinə haqq qazandırmaq olar.\nDünən Muzey Mərkəzində görkəmli gülüş ustasının 75 illik yubileyi münasibəti ilə keçirilən gecə də bu sözlərin gerçək təsdiqinə çevrildi. Dövlət Film Fondunun direktoru, kinoşünas Cəmil Quliyev "75 illik yubileyini qeyd etdiyimiz Xalq artisti, görkəmli teatr və kino xadimi Hacıbaba Bağırov ömrünün yarısından çoxunu sənətə, Azərbaycan mədəniyyətinin inkişafına həsr edib. Bu tədbir iki aydan sonra Hacıbaba Bağırovun dövlət səviyyəsində qeyd olunacaq 75 illik yubileyi ərəfəsində onun kino fəaliyyətini xatırlamaq üçün keçirilir. Hacıbaba Bağırovun kino fəaliyyətini vərəqləməyi özümüzə borc bilirik. Onun oynadığı filmlər çox deyil, ancaq yaratdığı obrazlar çox dəyərlidir. Hacıbaba Bağırovun çox gözəl dəst-xətti var idi. Bu gün həmin dəst-xəttə nəzər salmağı özümüzə mənəvi borc bilirik" - deyə gecənin məqsədini açıqladı.\nTanınmış kinoşünas Aydın Kazımov gecənin qonaqları üçün Hacıbaba Bağırovun həyat və yaradıcılıq fəaliyyətini vərəqlədi:\n- Hacıbaba Bağırovun çox maraqlı tərcümeyi-halı var. Onun həyat yolu hamar olmayıb. Uşaqkən pionerlər sarayındakı dram dərnəyində çalışıb. Görkəmli reyissor Adil İsgəndərov onu "Vaqif"də Vidadi rolunda görəndən sonra teatr studiyasına dəvət edib. Hacıbaba onun rəhbərliyi altında aktyorluq sənətinin sirlərini öyrənib. Hələ uşaqlıqdan sənət onun qanına hopmuşdu. Sonra teatr fəaliyyətini Lənkəranda, daha sonra Gəncədə davam etdirib.\n90-cı illərdə ölkədə hərc-mərclik yarananda o, Tənqid-Təbliğ Teatrını açır. Ətrafına cavanları yığıb sənəti davam etdirir. O, əsl sənət yaradıcısı idi.\n1996-cı ildən Musiqili Komediya Teatrına qayıdan Hacıbaba Bağırov fəaliyyətini ömrünün sonuna qədər bu sənət ocağında davam etdirir.\nHacıbaba Bağırov teatr sənəti ilə yanaşı, Azərbaycan kinosunda da bir sıra yaddaqalan obrazlar yaradıb. 6 filmə çəkilməsinə baxmayaraq, onun yaratdıqlarının hamısı yaddaqalan obrazlardır.\nHacıbaba Bağırov ilk dəfə 1964-cü ildə reyissor A.Quliyevin "Ulduz" musiqili kinokomediyasında çəkilərək, teatrda olduğu kimi, bu filmdə də Möhsün surətini ustalıqla yaradıb. Aktyor müsahibələrinin birində bu rolu barədə belə demişdi: "Möhsün mənim kinoda ilk rolumdur. Səhnədə Möhsünü oynamaq mənim üçün çox asan idi. Ancaq eşidəndə ki, bu operettanı ekranlaşdıracaqlar, çox həyəcanlandım. Əvvəla, mən filmə heç çəkilməmişdim. Olsaydı, ilk rolum olacaqdı. Film ekranlara çıxanda qanadım olsaydı, uçardım. İlk dəfə idi ki, öz oynuma oturub kənardan baxa biləcəkdim. Doğrudan da, "Ulduz" mənim aktyorluq fəaliyyətimə, mənim aktyor asimanıma əsl ulduz bəxş elədi. Möhsün rolunun uğurunun başlıca səbəbi obrazın mənə yaraşması idi".\n"Ulduz" filmində Azərbaycanın komik ulduzlar qalereyası nümayiş olunurdu. Gülüş korifeyləri Lütfəli Abdullayev, Bəşir Səfəroğlu və Nəsibə Zeynalova ilə bərabər gənc gülüş ustası H.Bağırovun da ekranlara çıxması böyük marağa səbəb olmuşdu. O zamankı mətbuat bütövlükdə filmi, xüsusilə də Möhsün obrazını yüksək dəyərləndirir.\nHacıbaba Bağırovun kinoda ikinci işi reyissor Muxtar Dadaşovun "Qanun naminə" bədii filmində (1968) Arif rolu idi. Reyissor Muxtar Dadaşov da Hacıbaba Bağırova böyük məhəbbət bəsləyirmiş. "O, böyük sənətkardı. Hacıbaba çox istedadlı, zəhmətsevər və işgüzardır. Onun üçün ayrıca ssenarilər yazılmalıdır. Həmişə onun oxumalarına, rəqslərinə baxanda fikirləşirsən ki, o, səhnə üçün doğulub. Heyif ki, reyissorlar onun istedadından lazımınca istifadə etmədilər" - deyə reyissor xatirələrində yazıb.\nMuxtar Dadaşov Hacıbaba Bağırovu "Qanun naminə" filmində Arif roluna çəkir. Bu, onun oynadığı ilk və yeganə dramatik rol idi. Aktyor rolunun öhtəsindən ustalıqla gələrək reyissorun inamını doğruldur.\nReyissor Arif Babayevin 1975-ci ildə quruluş verdiyi "Alma almaya bənzər" kinokomediyasında isə Hacıbaba Bağırov bazar müdiri Məmmədəli rolunu böyük məharətlə oynayır.\nA.Babayev "Alma almaya bənzər" filmini çəkməmişdən qabaq: "Əgər reyissorlar səni başqa filmə çəkmək istəsələr, razı olma. Mən səni nəzərdə tutmuşam, baş rolda çəkəcəm" - deyə bildirir. Hacıbaba Bağırov reyissorun inamını doğruldaraq həmin filmdə "bazarkom"un tipik nümayəndəsini məharətlə yaradır.\n"Alma almaya bənzər" ekranlara çıxanda tənqidçilər tərəfindən tənqid atəşinə tutuldu. Ancaq kinoşünaslar uzaqgörən idilər. Dedilər ki, vaxt olacaq, o filmin qiyməti veriləcək. Doğrudan da belə oldu" - deyə həmin filmdə Kərimov rolunu oynayan Cəmil Quliyev xatırladı.\nBu filmdən sonra görkəmli aktyor reyissor N.Abbasın "Bir az da bahar bayramı" televiziya filmində (1979) satıcı və reyissor Z.Abbasovun "Onun bəlalı sevgisi" bədii filmində (1980) Qaraxalov rolunda çəkilir.\n1991-ci ildə reyissor C.Quliyevin çəkdiyi "Şirbalanın məhəbbəti" musiqili kinokomediyasında Hacıbaba Bağırov özünün kinoda son rolunu oynayır.\nXalq artisti Muxtar Manıyev Hacıbaba Bağırovun insani keyfiyyətlərindən söhbət açdı: "Hacıbaba açıq insan idi. Təmiz ürəyi vardı. Səmimi idi. Onda keçmiş aktyorlara xas olan gözəl bir xüsusiyyət də var idi: dostunun uğuruna sevinərdi. O, insanlarda yaxşı xüsusiyyətləri görməyi bacarırdı. Bu, rəhbər üçün çox vacib keyfiyyətdir. O, tərəf-müqabil olacaq insanı tanımaq istəyirdi. İndiki dövrdə sənətkarın sənətkar haqqında söz deməsi çox çətindir. O isə bunu bacarırdı".\nAktrisa Kübrabəyim Əliyeva sənət dostunu xoş hisslərlə xatırladı: "İlk dəfə 1971-ci ildə Gəncə teatrından Bakıya gələndə "Muskomediya"nın səhnəsinə çıxdım. "Həyatım mənim, həyətim mənim" tamaşasında Hacıbaba Bağırovla tərəf-müqabil oldum. Hacının mənə köməyi çox oldu. Sonradan Azərbaycanın elə bir bölgəsi olmadı ki, Hacıbaba Bağırovla qastrol səfərinə çıxmayım. Onun 50 illik yubileyi münasibəti ilə Tovuz rayonunda olarkən ilk dəfə stadionda tamaşa oynadıq. Ondan sonra ölkəmizdə stadion "erası" başlandı.\nHacıbaba Bağırov çox mədəni və işgüzar aktyor idi. Yadımdadır ki, "Şirbalanın sonuncu məhəbbəti"ndə yayın 40 dərəcə istisində çəkilirdik. Bəlkə də bu filmə adi baxırlar. Ancaq inanın ki, nəinki ölkəmizdə, hətta ölkəmizdən kənarda nə qədər azərbaycanlı ailəsi varsa, onlarda həmin filmin videokaseti var. Xoşbəxtəm ki, mən də həmin filmdə onunla tərəf-müqabil olmuşam. Bu gün o, aramızda olmasa da, Hacıbaba gülüşü böyük sənətkardan bizə yadigar qalıb".\nXalq artisti Həmidə Ömərova da həmin kinokomediya ilə bağlı xatirələrindən söhbət açdı:\n- O vaxt filmə dəvət alanda çəkilmək istəmirdim. Çünki həmişə dərin psixoloyi filmlərdə oynadığımdan komediyada oynamaq nədənsə mənə qəribə gəlirdi. Ancaq filmdən sonra heç bir peşmançılıq hissi keçirmədim. Hacıbaba Bağırov o filmə çəkilməyi çox istəyirdi. Elə bil ki, sonuncu filmi olacağını bilirdi. Nə yaxşı ki, həmin film kino tariximizə yadigar qaldı. Sonradan bu filmin "Nizami" kinoteatrında premyerası keçiriləndə gedə bilmədim. Həmin gün onun sevincinə şərik ola bilmədiyim üçün indi də vicdan əzabı çəkirəm.\nHacıbaba Bağırov gözəl insan idi. O, pislikləri unutmağı bacarırdı, kin saxlamırdı. Bu, yaradıcı insan üçün böyük xüsusiyyətdir. Onda rəqabət hissi yalnız sənətdə idi.\nYubiley tədbirinin sonunda Hacıbaba Bağırovun həyat yoldaşı Arzu xanım aktyorun yad edilməsinə görə gecənin təşkilatçılarına və qonaqlara minnətdarlığını bildirdi.


“Ellips” gecə klubunun sahibi həbs olundu – Azinforum.az İnformasiya Portalı\nAna səhifə / Kriminal / “Ellips” gecə klubunun sahibi həbs olundu\nİran İslam Respublikası vətəndaşı Vakili Razlighi Alinin qanunsuz azadlıqdan məhrum edilməklə döyülərək xəsarət alması barədə müraciəti Bakı şəhər prokurorluğunda araşdırılıb.\nBakı şəhər prokurorluğunun mətbuat xiddmətindən “Qafqazinfo”ya daxil olan xəbərə görə, araşdırma zamanı mayın 14-də paytaxtın Nərimanov rayonu ərazisində fəaliyyət göstərən “Ellips” gecə klubunun sahibi Dilsuz Dəmirçiyevin şəriki R.Vakilini qanunsuz azadlıqdan məhrum etməsi və döyərək az ağır bədən xəsarəti yetirməsinə şübhələr olduğundan faktla əlaqədar Bakı şəhər prokurorluğunda cinayət işi başlanıb.\nİş üzrə hadisənin şahidləri müəyyənləşdirilərək dindirilib, müvafiq ekspertiza təyin edilmiş və zəruri istintaq hərəkətləri aparılıb.\nD.Dəmirçiyev iş üzrə təqsirləndirilən şəxs qismində cəlb olunaraq ona Cinayət Məcəlləsinin 127.1 (qəsdən sağlamlığa az ağır zərər vurma) və 145.2.5-ci (qanunsuz azadlıqdan məhrum etmə, zərərçəkmiş şəxsin həyatı və ya sağlamlığı üçün təhlükəli olan zor tətbiq etməklə törədildikdə) maddələri ilə ittiham elan edilməklə məhkəmənin qərarı ilə barəsində həbs qətimkan tədbiri seçilib.\nÖncəki Prezident Azərbaycanda yeni sistem yaratdı – Fərman\nNövbəti İlham Əliyev yeni seçilən prezidenti təbrik etdi


Akif Nağı: “Mənə Alim Qasımovdan sual vermə” - Azinforum.az İnformasiya Portalı\nAna səhifə / Dünya / Akif Nağı: “Mənə Alim Qasımovdan sual vermə”\nAkif Nağı: “Mənə Alim Qasımovdan sual vermə”\nMüxtəlif sahələrin insanları ilə ədəbiyyatdan, filmlərdən, musiqidən danışmaq həmişə oxuculara maraqlıdır. Bu dəfə tarixçi, Qarabağ Azadlıq Təşkilatının sədri Akif Nağıyla söhbətimiz oldu.\n– Akif müəllim, bir vaxtlar Qarabağla bağlı şeir müsabiqələri keçirirdiniz…\n– Bəli, keçirirdik. Vətənpərvər şeirlər istəyirdik. Son müsabiqələrin birində tanınmış qiraətçi Azad Şükürov narazılıq elədi ki, biz bu müsabiqələri keçiririk, diplom veririk, nə olsun? Elə ondan sonra həvəsdən düşdüm. Mən ədəbiyyatçı deyiləm, Qarabağ məsələsinin ədəbi tərəfi şairlərin, yazıçıların işidir. Qarabağ müharibəsi ilə bağlı heç bir kitab yazılmayıb. Biz bir kitab yazmışıq, “Qarabağ müharibəsi – qısa tarix”. Maraqla da qarşılanmışdı. Bu yaxınlarda yas yerinə getmişdim, sual verdilər ki, Akif müəllim, niyə Zəhranın ölümü ilə bağlı heç nə etmədiniz. Cavab verirəm ki, qardaş, siz də bu vətənin övladlarısınız, siz niyə heç nə etmədiniz? Elə gərək kimsə önə çıxıb sizi başına yığa?!\n– Deyirsiniz ki, Qarabağla bağlı heç nə yazılmır. Heç ədəbiyyatı izləyirsinizmi, oxuyursunuzmu?\n– Mən çalışıram ki, oxuyum. Son dövrlərdə Aqil Abbasın “Dolu” su xoşuma gəlib. Filminə də baxmışam. Deyirlər ki, Qarabağla bağlı mindən çox mahnı var. Amma Əsgər marşından başqa adamlara heç nə təsir eləmir, nəsə çatışmır.\n– Əsərlər zəifdir, cəlbedici deyil. “Dolu”nu oxuyanda isə tamam başqa təsir bağışladı. Məsələn, Elçin Hüseynbəylinin hekayəsini oxumuşdum. Sonra Varisin əsərini. Sonra bizim Şəkidə təşkil etdiyimiz forumda Elçini gördüm. Özünə dedim ki, əsəri yazmısan, amma verdiyin mesaj nədir? Obraz ən azı iki-üç erməni öldürəydi, yoxsa öz torpağımıza can vermək üçün gedir.\n– Dediniz “Dolu” filminə baxmısınız, film sizə necə təsir bağışladı ?\n– Bəli, film çox maraqlı idi, yaxşı çəkmişdilər. Əslində Aqilə görə getmişdim, könülsüz idi. Amma baş rolda komandir rolunu oynayan aktyor əla oynamışdı.\n– Qarabağ mahnılarından danışdınız. Sizə elə gəlmir ki, bu mahnılar həddən artıq bədbindir?\n– Baxın, “Dolu”da döyüş ruhu var. Ona görə də adama təsir edir, xoş gəlir. Biz təşkilatda hətta himni belə özümüz döyüşkən ruhda oxuyuruq.\n– 20 yanvar gününün də qəhrəmanlıq dastanı yaxud matəm günü olmağı tam bilinmir. Sizcə?\n– Əvvəla qaboy çıxdı. Qaboy da gözdən düşdü, 20 yanvar alətinə çevrildi. Hər şey ilkin təməldən asılıdır.\n– Dünya səviyyəsində müharibə filmləri var. “Pianoçu”, “Qarın əsirliyində” və s. Filmlər var. Bəs bizim müharibə filmləri niyə dünya səviyyəsinə çıxmır?\n– Büdcə… Yəhudilər guya nə edib ki? Özlərini həmişə mağmın, məzlum obrazında təsvir ediblər. Məsələn, “Köhnə tüfəng”də bircə obrazın timsalında fransızlar döyüşkən təsir bağışlayır. Çünki, o vaxtlar fransızlar müharibə başlayanda almanlara müqavimət göstərə bilmədilər. Bir aya almanlar Parisi ələ keçirdi. Fransızlar özləri barədə mənfi rəy formalaşdırdılar. Onlar müharibədən söz düşəndə danışmırlar. Fransızların imicini Şarl De Qol xilas eləmişdi. Necə ki, “Köhnə tüfəng” kimi. Bizim filmlərə də büdcə ayrılmalıdır. Elə götürək “Cəsur ürək” filmini. Bütün dünya baxır, ideya kimi qəbul olunur.\n– Müharibə filmləri axı kütləvi səhnələrdən ibarət deyil. Məsələn, “Qarın əsirliyi”ndə filmi var, filmdə ancaq bir daxmada qışın ortasında düşmən cəbhənin əsgərləri arasındakı münasibətlər göstərilir.\n– Büdcə kütləvi səhnə üçün lazım deyil axı. Söhbət məşhur artistlərin cəlb olunmasından gedir.\n– Müharibədə incəsənətin rolu nədir?\n– İbrahim peyğəmbəri yandırırdılar, bir sərçə dimdiyində su aparırdı. Bu rəvayəti eşitmisiniz, eşitməsəniz də iki cümlədən hər şey bəlli olur. İndi bu prinsiplə biz də o sərçə kimi əlimizdən gələni əsirgəməməliyik. O vaxtlar yarışlar təşkil edirdik, poliqonda komandalar yarışırdı, televiziyada yayımlandı. Rezonas doğurmuşdu. Rayonlardan camaat komanda ilə müraciət edirdilər. Şeir müsabiqələri də həmçinin. O müsabiqələrdə Aqşin Yenisey də, Qan Turalı da iştirak edib yer tutmuşdular. Amma biz uzaqlaşdıq. Niyə? Çünki, biz dost qazandıqsa, ondan çox da düşmən qazandıq. Səbəbsə filankəsə niyə diplom verilmədi?!\n– Aysel Əlizadəni, Əli Əkbəri oxumuşam. İndiki gənclərin yanaşması fərqlidi. Əli Əkbərin “Zaur və Artuş”unda əsərin yarısı bizə aiddir. Guya Akif Nağı vəhşidir, ermənilərə zülm eləyir, zirzəmilərdə döyür. Qoy olsun, adım tarixdə qalacaq.\n– Muğam dinləyirsinizmi?\n– Bəli… Amma mənə Alim Qasımovdan sual vermə.\n– Klassik muğamı sevirəm. Alim Qasımov bədii təsəvvürlə desək, bu boyda okeanın içində balaca bir göl yaradıb, o gölün içində nə istəyir, eləyir. Amma muğam böyük okeandır. Gərək bu okeanda üzə biləsən. Gölməçədə üzməyə nə var ki?!\n– Alim Qasımov sevilir axı…\n– Sənətkar kimi qəbul edirəm, sevilir. Dünyaya çıxır, muğamı yeni formada sevdirir. Amma mən biraz mühafizəkar insanam. Muğamın neçə minillik tarixi var. Məsələn, Qərb musiqisinin kökündə Afrika ritmləri durur. Qərb bu ritmləri özünküləşdirdi və dünyaya yaydı. Təki Alim Qasımov da buna nail ola bilsin. (Teleqraf.com)\nÖncəki Paytaxtda yanan 6 mərtəbəli binanın görüntüləri – VİDEO\nNövbəti Arvadını və uşaqlarını özü ilə birlikdə bu yerdə öldürüb – Video


August, 2018 | Sizinyol.com\nLavrovdan Qərbə xəbərdarlıq: Odla oynamayın\nRusiya xarici işlər naziri Sergey Lavrov Suriya ilə bağlı Qərb ölkələrinə xəbərdarlıq edib. Oxu.Az Rusiya mətbuatına istinadən xəbər verir ki, Lavrov suriyalı həmkarı ilə birgə brifinqdə jurnalistlərin suallarını cavablandırarkən bildirib ki, Suriyanın İdlib əyalətində Davamını oxu\nABŞ-la Misir hərbi təlimə hazırlaşır\nABŞ və Misir birgə hərbi təlim keçirəcəklər. Axar.az xəbər verir ki, bu barədə məlumatı ABŞ ordusunun Mərkəzi Komandanlığı yayıb. Yeni təlim “Parlaq ulduz-2018” adlanacaq. Təlimdə ümumilikdə ABŞ-ı 800 hərbçi təmsil edəcək. ABŞ və Davamını oxu\nAmerikada ağır yol hadisəsi (Video izlə)\nSizinYol-Dailymail: ABŞ-ın Nyu-Meksika ştatında avtobusun yük maşını ilə toqquşması nəticəsində ölənlərin sayı 7 nəfərə çatıb. Hadisədə 35 nəfərin yaralandığı bildirilir.\nVəzifədən vaz keçə bilən məmur – Norveçli nazir arvadının karyerasından ötrü istefa verdi\nNorveçin nəqliyyat naziri Ketil Sulvik-Ulsen həyat yoldaşının karyerasından ötrü istefa verib. “Qafqazinfo”nun xarici mediaya istinadən məlumatına görə, 46 yaşlı siyasətçinin xanımı bundan sonra işi ilə əlaqədar ABŞ-da yaşayacaq. Ulsen də bu səbəbdən vəzifəsinə son verərək Davamını oxu\n“Türkiyə şantaja boyun əyməyəcək” – Yıldırım\nTürkiyə Böyük Millət Məclisinin sədri Binəli Yıldırım “Posta” qəzetinə müsahibə verib. “Qafqazinfo”nun məlumatına görə, TBMM rəhbəri ABŞ-Türkiyə münasibətlərini şərh edib. O, Amerikanın təhdid, təzyiq və zor gücünə Türkiyəyə heç nə qəbul etdirə bilməyəcəyini bildirib: “Amerika Davamını oxu\nTovuz rayonunda boynundan arı sancan qadın ölüb “Report”un Qərb bürosunun məlumatına görə, hadisə Tovuz şəhərində 46 yaşlı Hicran Ələsgər qızı Məsiyevanı boyun hissəsindən – şah damarının üstündən arı sancıb. Nəticədə vəziyyəti ağırlaşan qadın sonra ölüb. Davamını oxu\nÇin öz istehsalı olan ilk təyyarə daşıyıcısını sınaqdan keçirib\nÇin istehsalı olan təyyarə daşıyıcısının dəniz sınaqları təhlükəsiz və uğurlu olub, gəminin tikintisi plana uyğun şəkildə gedir. “Report” RİA “Novosti”yə istinadən xəbər verir ki, bunu cümə axşamı keçirilən brifinqdə Çin Xalq Respublikasının Müdafiə Nazirliyinin rəsmi Davamını oxu\nErmənilər atəşkəs rejimini 86 dəfə pozub\nErmənistan silahlı qüvvələrinin bölmələri cəbhənin müxtəlif istiqamətlərində iriçaplı pulemyotlardan da istifadə etməklə sutka ərzində atəşkəs rejimini 86 dəfə pozub. Bu barədə “Report”a Azərbaycan Müdafiə Nazirliyinin mətbuat xidmətindən məlumat verilib. Ermənistan Respublikası Noyemberyan rayonu ərazisindəki adsız Davamını oxu


“Sıxan inflyasiya” necə işləyir: həmin pula amma kiçik ölçüdə - BBC News Azərbaycanca\n“Sıxan inflyasiya” necə işləyir: həmin pula amma kiçik ölçüdə\nAndrex şirkətinin tualet kağızları günü-gündən qısalır\nBöyük Britaniyanın Milli Statistika İdarəsi bəyan edib ki, "sıxan inflyasiya" (shrinkflation) adlanan amilə şokolad, qəhvə, meyvə şirələri və tualet kağızı daxil olmaqla daha "sərfəli" qablaşdırmada satılan 2529 mümkün qida ərzağı və istehlakçı məhsulu məruz qalıb.\nBəzi istehsalçılar məhsullarının qablaşdırılmasının kiçilməsi faktını etiraf edərək bunu məhsulların keyfiyyətinin yaxşılaşmasıyla əlaqələndiriblər.\nOnlardın bir qismi qablaşdırmanın həcminin kiçildilməsinə ehtiyacın olduğunu, "brexit"ə görə xammalın qiymətinin qalxmasıyla izah etsələr də, statistika idarəsi bu amilin Brexit-dən əvvəl, 5 ildir ki, müxtəlif şirkətlər tərəfindən istifa edildiyini deyib.\nBununla yanaşı, rəsmi məlumatlara görə, 2012-ci ildən 2017-ci ilə qədər 614 məhsulun ölçüsü artmışdır.\nMilli Statistika İdarəsinin məlumatına görə, "sıxan inflyasiya" fenomeni ölkədəki ümumi inflyasiya göstəricilərinə təsir göstərmir. Eyni zamanda ərzaq emalı və qənnadı məmulatları kateqoriyasının qablaşdırma ölçüsünə görə hesablanan inflyasiya göstəriciləri əhəmiyyətli dərəcədə yüksək olub.\n2012-ci ildə kiçilən qablaşdırma ilə şokoladların qiymətinin hesablanmasında inflyasiya səviyyəsi 1,22 faiz yüksək olub. Rəsmi məlumatlara görə,Böyük Britaniyada satılan minlərlə məhsulun son 5 il ərzində ölcüsü kiçilsə də, qiymətində dəyişiklik olmayıb.\nMəsələn, məhşur Andrex şirkətinin istehsalı olan və labrador itinin məhşur rəsminin fonunda "yumşaq, möhkəm və uzun" kimi reklam olunan tualet kagızlarının rulonu, əvvəlcə 280 vərəqdən ibarət olub.\nDaha sonra bu rəqəm 240-a, bu yaxınlarda isə artıq 221 vərəqə azaldılıb. Bu məlumatları istelakçıların hüquqlarını müdafiə edən "Which?" nəşrinin jurnalistləri müəyyən ediblər.\nAndrex şirkətindən BBC-yə bildiriblər ki, kağızın rulonu azalsa da , keyfiyyəti daha yaxşı olub.\n"Rulonun bir neçə vərəq azaldılması bizə məhsulların istehlak xüsusiyyətlərini yaxşılaşdlrmaq üçün çox milyonluq investisiyanı həyata keçirmək imkanı yaradıb. Yoxsa bunu etmək mümkün olmazdı",-deyə şirkətin mətbuat katibi bildirib.\nAlıcılar adətən şüşənin və qutunun kifayət qədər kiçildiyini hiss etmirlər\nBundan başqa şirkət, pərakəndə satışa malın hansı qiymətə satılmasını diktə etmədiyini qeyd edib.\nSon illər ərzində onlarla adda şokolad batonlarının və digər şirniyyatların həcmi hiss ediləcək dərəcədə kiçilib.\nŞokoladla örtülmüş şirin dənəciklərdən ibarət Maltesers-in qutusu 15 faiz kiçilərək 121 qramdan 103 qrama endirilib. İstehsalçı Mars şirkəti bu yolla məhsulu istehlakçılar üçün daha əlverişli etdiyini söyləyir.\nKitKat batonları və Maltesers şokolad dənəcikləri hiss edilmədən "arıqlayırlar"\nBir qədər əvvəl Toblerone şokoladının istehsalçıları ona xas formanı bir qədər dəyişiblər.\nİstehsalçının üçbucaq arasındakı boşluqları böyütməsi şokoladın həcminin 12 faiz azaltmasına imkan yaradıb. Mondelez istehsalçı şirkəti bu addımı şokoladın qiymətinin alıcılar üçün sərfəli qalması üçün atdığını deyib.\nTablerone şokoladının məhşur "dağ zirvələri" arasındakı boşluqlar böyüyüb, məhsulun çəkisi azalıb\nŞirkətin bəyanatına görə, o, qiyməti qalxan müxtəlif xammalları bu yolla kompensasiya etməlidir.\nLakin Böyük Britaniyanın Milli Statistika İdarəsi xammal qiymətlərinin guya qalxması barədə istehsalçıların iddialarına şübhə ilə yanaşıb.\nAvropada idxal edilən şəkərin qiyməti 2014-cü ildən durmadan aşağı düşür və 2017-ci ilin martında bu aşağı rekord həddinə çatıb.\nŞokolad məhsullarının hazırlanmasında ən böyük xammal olan və 2015-ci ildə ən yüksək həddə çatan kakao paxlasının qiyməti son il ərzində kəskin aşağı düşüb.\nBöyük Britaniyanın Milli Statistika İdarəsi həmçinin "sıxan inflyasiya"da son vaxtlar brexit"in günahkar olması barədə iddiaları rədd edib, baxmayaraq ki, o, fərdi idxal olunan məhsulların qiymətinin qalxmasına səbəb olub.\n"Bizim təhlilimiz keçirilən referendumdan sonra "brexit"in qiymətlərə təsirini göstərən hansısa əhəmiyyətli dəyişiklikləri müəyyən etmədi ", - deyə statistika idarəsinin açıqlamasında bildirilib.\nSorğu: rusiyalıların 40 faizi pula qənaəti ərzaq hesabına edir\nKreml onlayn ərzaq satacaq\nDollarla yanaşı ərzaq qiymətləri də qalxır


14:40 13 Noyabr 2019 229\nATƏT nümayəndələri Tərtər rayonu ərazisində yerləşən Azərbaycan və Ermənistan qoşunlarının təmas xəttində növbəti monitorinqi keçirilir.\nAPA TV-nin Qarabağ bürosunun məlumatına görə, cəbhə bölgəsinə səfər edən ATƏT-in fəaliyyətdə olan sədrinin şəxsi nümayəndəsinin səhra köməkçiləri Mixail Olaru və Saymon Tiller Tərtər rayon İcra Hakimiyyətinin başçısı Müstəqim Məmmədovla görüşüblər.\nGörüş zamanı ərazidə keçirilmiş sonuncu monitorinqdən sonra ermənilərin atəşkəs rejimini mütəmadi pozduğu ATƏT nümayəndələrinin diqqətinə çatdırılıb. Bildirilib ki, ermənilər aparılan danışıqlara əhəmiyyət vermir və davamlı olaraq gərginlik yaradır: “Sərsəng su anbarından rayonumuza suyun daxili bərpa olunsa, məhsuldarlıq artar, bu da əhalimizin güzəranını yaxşılaşdırar. 2018-ci ildə əhalinin kənd təsərrüfatından gələn gəliri 68 milyon manat idisə, 9 ayda 69 milyonu keçmişik, son 3 ayda bu rəqəm artacaq. Sərsəng su anbarından su buraxılsa gələn gəlir də artar”.\nİcra başçısı ATƏT nümayəndələrini erməni təxribatlarını görməzlikdən gəlməkdə ittiham edib: “ATƏT-in həmsədrləri 2015-ci ilin oktyabrında gəlmişdilər. Həmin vaxt Ermənistan ordusu işğal etdiyi ərazidən bu tərəfə keçərkən onları və bizi atəşə tutdu. Həmsədrlər ölkələrinə qayıtdıqdan sonra açıqlamalarında bizi haqsız hesab etdilər. Biz həmişə onların ikili standart oynadıqlarının şahidi olmuşuq”.\nDaha sonra ATƏT nümayəndələri qoşunların qarşıdurma xəttində monitorinq keçirmək üçün cəbhənin Borsunlu kəndi istiqamətinə yollanıb.\nQeyd edək ki, Ermənistan silahlı qüvvələri tərəfindən işğal edilmiş və nəzarət olunan Azərbaycan ərazisində monitorinqi ATƏT-in fəaliyyətdə olan sədrinin şəxsi nümayəndəsi Anjey Kaspşik, onun səhra köməkçiləri Oqnyen Yoviç və Gennadi Petrika keçirir.


İllərdir kirayədə yaşayan aktyor: “Prezidentimiz mənə ev verdi”\n11 İyul 2016 14:48\nƏməkdar artist Novruz Qartalla Musiqili Teatrda gerçəkləşən “Mövsümün ən yaxşıları” adlı tədbirdə görüşdük. 40 ildən çoxdur ki, sənətlə məşğul olan aktyorla keçmişdən, bu gündən, gələcəkdən danışdıq. Söhbətimiz zamanı aktyor bizimlə şad xəbərini bölüşdü.\nTeleqraf.com Novruz Qartalla qısa müsahibəni təqdim edir:\n- Bu gün teatrda mövsüm ərzində çalışan sənət adamları arasında ən yaxşılara mükafatlar təqdim olundu. Ötən ildən başlanan ənənə bu il də davam etdi. Layiqli insanlar mükafatlandırıldı. Belə də olmalıdır. Bu, həvəsləndiricidir. Bu, insanı ruhlandırır, sənətə məhəbbətini daha da artırır.\n- Bəs Novruz müəllim, mükafatlar arasında öz adınızı görmək istəməzdiniz?\n- (Gülür) Daha o yaş gedib. Vaxtında mən də çox mükafatlar almışam. Görünür, məsləhət bilinməyib. Deyə bilmərəm ki, mənə də mükafat verin. Bu, düzgün olmaz.\n- Bu mövsüm sizə düşərli oldumu? Necə yadda qaldı?\n- Yaradıcı mövsümüm çox gözəl keçdi. İki gözəl əsərdə rol ifa etdim. Onlardan biri “Baladadaşın toy hamamı”, o birisi isə Fikrət Əmirovun musiqiləri əsasında hazırlanan “999-cu gecə”dir. Hər iki tamaşada maraqlı rollar ifa etmişəm.\nOndan başqa cənab Prezidentimiz mənə ev verdi. Bu, ən gözəl mükafatdır.\n- Ev bu il verilib?\n- Bəli, bu il verilib. Ona görə deyirəm, mənim mükafatımı Prezident verib. Bu da mənim uğurum.\n- Ekranlarda niyə görünmürsünüz?\n- Ekranlara çox az-az çıxıram. Elə verilişlər var ki, ora getmirəm. Mənim səviyyəmdə deyil. İstəmirəm küçədə mənə desinlər ki, Novruz müəllim, o nə verilişdir ki, siz iştirak etmisiniz. Xalqımın az-çox mənə hörməti var, onu itirmək istəmirəm. Yoxsa ki, gündə verilişlərdə olaram. Bu gün AzTV-nin efirinə çıxmışdım, orda teatrımızın uğurlarından danışdım, hamını təbrik elədim. İndi də burdayam. Hələ ki, işləyirəm.\n- Mən daha çox film, seriallarda görünmədiyini nəzərdə tutmuşdum.\n- Adamın Allahı var, dəvət almıram. Bir dəfə çağırdılar, o da yarımçıq qaldı. İki seriyası çəkildi, qalanı qaldı. Sevinirəm ki, bizdə seriallar çəkilir, iş gedir. Əvvəllər seriallarımız çəkilmirdi, biz də əcnəbi seriallara tamaşa edirdik. Hər zaman da arzulayırdıq ki, biz də yaxşı seriallar çəkilsin, aktyorlarımız orda rol alsın. Nəhayət bu işə başlandı. İki ildən çoxdur ki, müxtəlif səpkili seriallar çəkilir. Əlbəttə, içərisində zəif olanlar da var. Baxdığım elə seriallar var ki, aktyor heyəti güclü, mətni, ssenarisi zəifdir. Aktyorlar nə qədər yaxşı oynasalar da ssenari zəif olanda tamaşaçı o işdən razı qalmır. Bu, hər zaman belədir. Elə işlər var ki, ssenari yaxşıdır, aktyor heyətini yaxşı seçməyiblər. Hər bir filmin, serialın yaxşı olması öncə müəllifdən, sonra rejissordan asılıdır. Rejissorlar da öz növbəsində yaxşı aktyor heyəti ilə işləməlidirlər.\nBütün hallarda seriallar çəkildikcə keyfiyyəti də artacaq. Bayaq da dediyim kimi mən çəkilməsəm də aktyor dostlarımız çəkilirlər. Mənim neçə illərdir ki, bir arzum var idi: evim olsun. Vəssalam. Prezidentim məni evlə təmin elədi. Mən neçə illərdir kirayədə qalırdım. Bunu bilməyən yoxdur. Nə qədər əziyyət çəkmişəm. Axırı evim oldu. Qismət.\nGənclərə uğurlar arzulayıram. Bu sənət çətin və gözəl sənətdir. Həm də ac sənətdir. Məhrumiyyətləri çoxdur.\n- Peşmançılığınız var?\n- Yox. Mən bu sənətin fanatlarındanam. Görün kimlərlə işləmişəm: Lütfəli Abdullayev, Nəsibə Zeynalova, Hacıbaba Bağırov, Şəmsi Bədəlbəyli, Əliheydər Ələkbərov, Münəvvər Kələntərli, bir sözlə saymaqla qurtarmaz. Bu insanlar peşəkar insanlar idilər, biz gənclərə dəstək olurdular. O insanlarla eyni səhnəni bölüşmək, onlardan məsləhət almaq çox gözəl hisslər idi.\nBəxtim gətirdi ki, oynadığım obrazların əksəriyyəti insanlar tərəfindən sevildi, yadda qaldı. Bu aktyor üçün böyük şansdır. Və bu hər aktyora nəsib olmur. Ona görə bu sənəti seçdiyimə görə heç vaxt peşman olmamışam. Və hər zaman sevinirəm ki, çox istedadlı, peşəkar sənət adamlarından dərs almışam.\n- Adətən sizin nəslin sənətkarlar gənclərdən narazılıq edirlər. Hər zaman deyirlər ki, teatrda, sənətdə cılızlaşma gedir. Siz necə düşünürsünüz?\n- O dövrlə bu dövr arasında fərq çoxdur. O dövrdə bir televiziya kanalımız var idi - AzTV. Başqa kanallar olmadığına görə hamı AzTV-yə baxırdı və hamı da onun efirinə çıxırdı. O vaxtlar efirə hər adamı buraxmırdılar. İnsanlar AzTV-yə baxır və teatrlara gəlirdilər. İndi görün necə kanal var. Üstəlik, internet əsrində yaşayırıq, millət başını belə şeylərlə qatır. Ona görə səviyyə aşağı düşür.\nAmma teatrsevərlər hər zaman qalır, onlar indi də teatra gəlirlər. Düzdür, o vaxtlar kəndlərdən, kolxozlardan da teatra gəlirdilər. İndi yox.\nTeatr məbəddir. Kim özünü görmək istəyirsə teatra gəlsin.\n- Yeri gəlmişkən, siz bir müddət teatrda truppa müdiri də işləmisiniz.\n- Doğrudur, Hacıbaba müəllim rəhbərliyi dönəmində mən teatrda truppa müdiri işləyirdim. Çox ağır və məsuliyyət tələb edən iş idi. Gecəmiz-gündüzümün yox idi. Hacıbaba müəllim işinə çox ciddi yanaşırdı. Artıq truppa müdiri vəzifəsində çalışmıram. Aktyoram, məşqim, tamaşam olanda teatra gəlirəm.\n- Yeni mövsümdən nə gözləyirsiniz? İndidən planlaşdırılan yeni rollarınız varmı?\n- Bəli, var. Amma ətraflı məlumat verməyim. İnşallah, yeni mövsümdə görüşərik.